
Ma rog, de fapt... 


Chiar cred că e articolul cel mai important pe care l-am scris vreodată. A se citi cu un pahar de tărie alături. — N.S. 
Lyons 


„Disputele si tensiunile dintre Statele Unite si China n-au fost nicicând mai mari. Lumea întreagă se 
desparte între blocurile acestor două superputeri opuse una celeilalte. Se întrevăd zorii unui nou Război 
Rece, din care nu lipsește elementul unei înfruntări ideologice globale: «lupta dintre democrație și 
autocratie». Libertatea este ameninţată. Viitorul guvernantei globale va fi determinat de învingătorul din 
această competiție prelungită între două sisteme politice și economice fundamental opuse — dacă nu 
cumva un război «fierbinte» transeaza chestiunea de timpuriu, cu o luptă catastrofală până la moarte, 
cam la fel cum democraţia liberală s-a luptat odată cu fascismul.“ 


Aceasta este naraţiunea simplă și facilă a momentului nostru prezent. În unele privinţe, concordă cu 
realitatea: o competiție geopolitică realmente stă să dea în clocot, sub forma unei confruntări fatise. Dar, 
în același timp, este fundamental superficială si inducătoare în eroare: cand vine vorba de chestiunile 
politice cu adevărat fundamentale, China si Statele Unite nu sunt divergente, ci converg spre a semăna 
tot mai mult una cu cealaltă. 


De fapt, eu pot deja să prezic cine va fi învingătorul, pregătit să aibă câștig de cauză în această întrecere 
epocală dintre cele două sisteme nationale care se opun cu ferocitate unul celuilalt. In acest sistem care 
va triumfa curând... 


În ciuda retoricii ce propovăduieşte egalitarismul şi „democraţia“, clasa conducătoare, elita, are un 
profund sentiment de neîncredere si teamă fata de poporul peste care domnește. Membrii acestei elite s- 
au concentrat într-un corp politic oligarhic si separat, având ca primă prioritate să-și păstreze poziţia 
conducătoare si propria agendă de interese comune. Coplesiti de anxietate, se străduiesc tot timpul să-şi 
maximiezeze controlul asupra maselor, inventând motive raționale pentru o necesitate de a păstra cu 
forța stabilitatea, în fata unor ameninţări și pericole venite din interior si din exterior. Totul are caracter 
de „situaţie de urgenţă“. „Siguranţa“ si „securitatea“ au devenit cuvintele de ordine ale statului si ale 
societăţii în general. 


Această obsesie a elitei în privinţa controlului se vede accelerată de o credinţă în „managementul 
ştiinţific“, respectiv capacitatea de a înțelege, de a organiza și de a administra toate sistemele complexe 
ale societăţii ca pe o maşină, cu ajutorul principiilor ştiinţifice şi al tehnologiei. Cunostintele experte 
despre cum se face acest lucru sunt considerate proprietatea unică şi patrimonială a avangardei elitei. 
Ideologic vorbind, această elită este profund materialistă şi ostilă pe faţă religiei organizate, care inhibă 
controlul statului şi îi opune rezistenţă. 


Membrii elitei văd ființele umane ca pe nişte mașini ce pot fi programate, si, convinşi că omul de pe 
stradă este o creatură imprevizibilă si prea stupidă, prea iraţională si prea violentă ca să se poată 
conduce singură, îşi propun să-l programeze în mod constant şi să-l înlocuiască cu un model mai bun, 
prin inginerie — fie ea socială sau biologică. Sunt implementate sisteme complexe de supraveghere, de 
propagandă şi de coercitie, ca să-l îmboldească ferm (sau să-l împingă fără menajamente) pe omul 
obişnuit în rând cu ceilalți. Comunitățile si tradiţiile culturale care rezistă in fata acestui proiect sunt 
dezmembrate. Ideile dăunător contrare sunt sistematic cenzurate, nu cumva să ducă la expunere 
periculoasă. Puterea de guvernare a fost constant elevată, centralizată si distribuită unei birocratii 
tehnocrate si neîngrădite de nicio răspundere în fata publicului. 


Aparati familia naturală! Aparati 
lumea de mâine! "Familia gay” e o minciună! 


Toate acestea se văd justificate de o dialectică ideologică utopică a progresului și inevitabilitatii istorice. 
Cei mai bine armonizati cu „mersul înainte ale istoriei“ (adică interesele elitei) sunt prezentaţi ca o clasă 
superioară, din punct de vedere moral si intelectual, elementelor reacționare “înapoiate”. Numai 
anumite opinii primesc stampila de „ştiinţifice“ şi „corecte“, desi acestea se pot schimba oricând, la 
primul capriciu politic. Un economism care pune pret doar pe ce se poate cuantifica repede si ușor, 
predomină ca unică stea călăuzitoare morală, iar eficienţa fără nicio piedică este preamărită drept cel mai 
valoros bine comun; individul este încurajat să-şi îndeplinească rolul ce i s-a atribuit, de consumator 
docil şi rotita în angrenajul maşinii, şi nu de cetățean autonom care isi ia singur deciziile. Statul intervine 
regulat pentru a stimula şi a gestiona cererea de consum și pentru a reglementa și a ghida strategic 
producţia industrială, iar sectorul corporatist s-a contopit în mare măsură cu statul. Favoritismul „de 
cumetrie“ a devenit endemic. 


Mesajele politice si naratiunile ideologice comunicate neincetat si implacabil au ajuns sa sufoce toate 
sferele vieţii, iar disidenta este urmărită si pedepsită. Cultura, in mare parte, stagneaza. Dezradacinati, 
manati ca vitele si vanati ca salbaticiunile, oamenii sunt atomizati și încrederea socială a scăzut la un 
nivel foarte jos. Realitatea insasi pare deseori incetosata si incerta. Demoralizati, unii accepta cu 
recunoștință orice fel de siguranţă le oferă statul, ca pe o binecuvântare. În același timp, multi cetățeni 
presupun în mod automat că orice spune regimul trebuie să fie o minciună. Oficialitatea în general este o 
tragicomedie kafkiana a absurdului, ceva ce oamenii normali nu pot face altceva decât să îndure cu 
stoicism. Și totuşi, an de an, presiunea în direcția conformării continuă să fie ridicată şi mai sus... 


Ce tara vedeţi descrisă în pasajele de mai sus? Dacă nu prea vă puteţi da seama, ei bine, tocmai asta e si 
problema. Pentru multi cetățeni din Vest, sistemele de guvernare în care trăim par să semene din ce în ce 
mai mult, și mai stânjenitor, cu ceea se oferă în Republica Populară Chineză. 


Există şi limite ale acestei asemănări, fireşte: Partidul Comunist Chinez este un regim brutal care în 
trecut a ucis zeci de milioane de oameni din propriul popor, şi continuă să domnească peste el cu o 
mână de fier. A spune că Statele Unite sau oricare altă tara occidentală are o natură identică cu a Chinei 
ar fi de domeniul ridicolului. 


Şi totuşi, eu voi afirma cu argumente că elementele comune sunt realmente în creştere și că nu este nicio 
iluzie, nicio coincidenţă și nicio conspirație — ci produsul acelorași forte sistemice profunde si al 
rădăcinilor lor ideologice fundamentale. A susține că noi suntem la fel ca și China sau chiar și numai că 
ne transformăm într-un fel de Chină (după cum, recunosc, am dat de înţeles în titlul de mai sus), ar fi de 
fapt doar o momeală politica de atras clicuri pe Internet. Realitatea este mai complicată, dar cu nimic mai 
puţin tulburătoare: atât China, cât și Vestul, fiecare în modurile sale proprii şi în ritmul propriu, dar din 
aceleași motive, converg din direcții diferite către acelaşi punct: acelaşi sistem încă nematerializat în 
totalitate, al guvernării tehno-administrative totalizante. Deşi China și Vestul rămân diferite, deosebirea 
dintre ele nu mai tine de tipologie, ci de grad. China pur si simplu se află ceva mai departe decât noi pe 
calea către același viitor. 


Dar cum ar trebui să descriem această formă de guvernare care a început deja să-și înfăşoare tentaculele 
în jurul lumii de azi, inclusiv aici, în Statele Unite? Mulţi dintre noi au început de acum să-și dea seama 
că, oricum s-ar numi în ce trăim noi astăzi, cu siguranţă nu este „democraţie liberală“. Bun, si atunci ce 
este? Ca să putem răspunde la această întrebare, şi ca să putem realmente să explicam Convergenta cu 
China, va trebui să începem cu un curs-fulger despre ascensiunea şi natura regimului managerial 
tehnocrat din Vest. 


Va urma 


Traducere după https://theupheaval.substack.com/p/the-china-convergence 
(https://theupheaval.substack.com/p/the-china-convergence) 


Publicat de CrossRoads 


Lumea modernă înjoseşte. Injoseste cetatea; îl injoseste pe om. Înjoseşte iubirea; injoseste femeia; îl injoseste pe 
copil; injoseste națiunea (Ch. Peguy) Vezi toate articolele lui CrossRoads 


Creează gratuit un site web sau un blog la WordPress.com. Nu vinde si nu partaja informaţiile mele cu 

Regimul Managerial 


à CrossRoads lt Uncategorized © septembrie 14, 2023septembrie 15, 2023  Æ 11 minute 
de N.S. Lyons 


„Trebuie să te lupti tot timpul, ca să vezi ce ai în fata ochilor.“ — George Orwell 


Cândva, pe la jumătatea secolului al XIX-lea, o revoluţie în preocupările omenești din societate a început 
să aibă loc, desfăşurându-se în paralel cu Revoluţia Industrială si folosindu-se de ea. Aceasta a fost o 
revoluţie de masă şi de scară, care a răsturnat cu susul în jos aproape toate domeniile de activitate umană 
si a reorganizat rapid civilizația, mai întâi în Vest şi apoi pe tot cuprinsul lumii: limitele de timp și spațiu 
impuse de geografie au fost măturate la o parte de noi tehnologii ale comunicării şi transportului; 
populaţii mult sporite au dat năvală și au făcut să se întindă până departe vaste centre urbane; mase de 
muncitori au început să trudească în fabrici imense, iar apoi în clădiri de birouri, croindu-şi drum cu 
greu prin maldăre de hârtii cu care încercau să ţină socoteală tuturor lucrurilor; în politică, noi ocazii au 
apărut pentru cei ce se pricepeau să pună mâna pe voturile si puterea în creştere a maselor, dar și noi 
dificultăţi în a le satisface acestora nevoile si dorinţele crescânde. În guvernare, în afaceri, în educaţie și 
în aproape oricare altă sferă a vieţii, noi metode şi tehnici de organizare au apărut pentru a gestiona 
complexitatile în creştere aduse de dimensiunea masei şi anvergurii: statul birocratic de masă, armata 
permanentă de masă, corporatia de masă, mijloacele de comunicare în masă, educaţia publică de masa si 
aşa mai departe. Aceasta a fost revoluția managerială. [Sintetizez din James Burnham, George Orwell, 
Samuel T. Francis, Christopher Lasch şi Bertrand de Jouvenel, printre multi alti mari observatori ai 
revoluției manageriale si ai consecinţelor sale] 


Accelerându-se rapid în secolul XX, revoluţia managerială a început curând să instige încă o 
transformare a societății din Vest: a dat naştere unei noi elite manageriale. O nouă clasă socială își făcuse 
apariţia din anvergura şi complexitatea crescânde ale organizaţiilor de masă, pe măsură ce acele 
organizaţii începeau să constate că, pentru a putea funcţiona, trebuia să se bazeze pe un număr mare de 
oameni care să posede deprinderile cognitive şi cunoştinţele tehnice înalt specializate care erau necesare, 
inclusiv noi tehnici de planificare și de management la scară mare. Oamenii de acest fel au devenit clasa 
profesionist-managerială, care s-a extins cu repeziciune, ca să satisfacă cererea în creştere pentru serviciile 
sale. 


Desi familiile bogate din vechea elită aristocratică latifundiară au continuat, la început, să dețină multe 
dintre aceste noi organizaţii de masă, curând nu au mai fost capabile să le exploateze, pentru că 
trăsăturile care defineau dintotdeauna stăpânirea rolului pe care-l jucau aceste familii şi a rangului lor 
social — proprietatea asupra pământului, virtuţi războinice moștenite, o educaţie liberală clasică, retorică 
formală, charisma personală, un cod vast al manierelor sociale etc. — nu mai erau suficiente sau relevante 
în acest scop. Ceea ce a făcut ca noua clasă managerială să acapareze curând, în fapt, controlul asupra 
tuturor organizaţiilor de masă ale societății. 


Această preluare managerială a fost accelerată de ceea ce eu numesc bucla soartei manageriale: cu cât o 
organizaţie creşte mai mare şi mai complexă, cu atât crește exponential numărul de manageri necesari; 
ca urmare, managerii au un stimulent puternic să se asigure că organizaţia lor continuă să crească mai 
mare și mai complexă, rezultatul fiind mai multă putere relativă pentru manageri; mai multă creştere 
înseamnă că trebuie angajați mai multi manageri, care apoi presează pentru si mai multă expansiune, 
inclusiv prin argumentarea aparent rațională a necesității ca birocraţia lor canceroasă să preia mereu mai 
multe funcţii ale economiei si societății în ansamblu; pe măsură ce tot mai mult teritoriu i se predă 
managementului birocratic, trebuie formați mai mulți manageri, ceea ce necesită și mai mulți 
manageri... 


Oricum, o răfuială despre care clasă constituia acum, în fapt, elita conducătoare a societății, a devenit 
curând inevitabilă. În unele locuri, sfârșitul vechii aristocrații a fost rapid şi sângeros. Dar în cea mai 
mare parte a Vestului, vechii patricieni nu au fost eradicati, ci cooptați şi absorbiți, copiii chiar si celor 
mai bogate familii aristocrate fiind în final forțați să dobândească ei înșiși o educaţie în aceleaşi 
deprinderi, idei și manierisme pe care le învăţa clasa managerială, dacă voiau să-şi asume vreun rol 
important în societate, de la director general de firmă la politician sau filantrop. Cei care n-au făcut-o s- 
au pierdut încet-încet în irelevanta. Clasa managerială produsese elita managerială. 


Căsătoria are loc numai între bărbat și femeie. 
“Familia” gayze o iluzie distrugätoare 


Ceea ce n-a însemnat, totuși, că expansiunea noii ordini manageriale nu s-a izbit de niciun fel de 
rezistență din partea vechii ordini pe care începuse s-o sugrume. Acea ordine anterioară, pe care 
cărturarii revoluţiei manageriale au numit-o ordinea burgheză, era reprezentată nu atât de marea 
burghezie (aristocrații latifundiari bogaţi și primii industriasi capitalisti), cât de mica burghezie, pe care 
am putea-o descrie ca fiind clasa mijlocie independentă. 


Micul patron intreprinzator, familia cu mai multe generatii proprietara a unei pravalii, micul fermier sau 
micul proprietar de case cu chirie; educatorul religios sau privat din comunitate; chiar si medicul local 
relativ înstărit — aceștia si alţii ca ei au format coloana vertebrală a unei vaste clase sociale si economice 
care s-a trezit în contradicţie existenţială cu interesele revoluţiei manageriale. 


Dar, spre deosebire de ceea ce marxiştii au prezis inițial, aceşti membri ai burgheziei au ajuns să se vadă 
mortal ameninţaţi nu din jos, dinspre proletariatul muncitor şi fără pământ, ci din sus, dinspre noua 
ordine a elitei manageriale si a regimentelor sale în permanentă expansiune de revoluționari 
profesioniști împingători de hârtii. Ciocnirea dintre aceste clase, pe măsură ce ordinea managerială 
continua neabătut să acapareze pe furiș tot mai mult teren, să dezmembreze si să-şi subsumeze o parte 
tot mai mare din ordinea clasei mijlocii burgheze și din cultura ei tradițională, împreună cu riposta tot 
mai disperată pe care acest proces îl genera dinspre rămășițele ordinii anterioare, vor ajunge să 
definească multe din elementele dramaticului spectacol politic al Vestului. Dramă care continuă, în 
variate forme, şi astăzi. 


Animozitatea acestei lupte de clasă a fost accentuată de ideologia deosebit de antagonistă care s-a 
coagulat ca forță unificatoare pentru elita managerială. Deşi această ideologie managerială, cu variatele ei 
nuanţe si arome, se prezintă în limbajul nobil-avântat al valorilor morale, al principiilor filozofice si al 
binelui social, nu știu cum se face că reușeşte totodată să argumenteze, aparent raţional, și să justifice 
expansiunea neîntreruptă a controlului managerial în toate domeniile statului, ale economiei și ale 
culturii, în același timp în care ridică mai sus clasa managerială, într-o poziţie nu doar de superioritate 
utilitaristă, ci si morală, fata de restul societăţii — şi, în particular, peste clasa mijlocie şi cea muncitoare. 
Acest lucru ajută în a servi drept argument pentru legitimitatea pretentiei elitei manageriale de a 
conduce, precum si ca mijloc nepretuit de diferențiere, unificare si coordonare a diverselor ramuri ale 
acestei elite. 


Ideologia managerială, o urmasa relativ directă a proiectului liberal-modernist al Iluminismului, este o 
formulă care constă în câteva credinţe de bază sau ceea ce s-ar putea numi valori manageriale. Cel puţin în 
Vest, acestea ar putea fi distilate după cum urmează: 


1. Scientism tehnocrat: Credinţa că totul, inclusiv societatea si natura umană, poate şi trebuie să fie înțeles 
în totalitate și controlat prin mijloace ştiinţifice şi tehnice. În această viziune, totul constă din sisteme, 
care acționează, la fel ca într-o mașină, pe baza legilor științifice care pot fi deduse rational prin 
raționament. Oamenii și comportamentul lor sunt produsul sistemelor în care sunt inglobati. „Ştiinţa 
socială“ funcționează în acelaşi mod ca ştiinţele fizice. Prin urmare, aceste sisteme pot fi proiectate şi 
programate social pentru a fi îmbunătăţite. Binele şi răul, la fel ca toate celalalte lucruri, sunt 
cuantificabile ştiinţific. Indivizii care posedă o cunoaștere științifică și tehnică superioară sunt astfel cel 
mai bine plasați să înțeleagă legitatea de tip cauza-si-efect care guvernează societatea, si, ca atare, sunt 
cel mai în măsură s-o conducă. Ignoranta şi ignorantii sunt, în schimb (si în contrast), până la urmă 
cauza tuturor disfunctiilor şi a relelor. 


2. Utopism: Credinţa că o societate perfectă este posibilă — în acest caz, prin aplicarea perfectă a 
cunoaşterii științifice şi tehnice perfecte. Mașina poate fi până la urmă reglată să funcționeze fără greş. În 
acel moment, se va furniza absolut tot ce trebuie și în deplină egalitate, iar omul însuși va fi în întregime 
rational, complet liber si perfect productiv. Această stare de perfecțiune este telos-ul sau punctul final 
predestinat al dezvoltării umane (prin ştiinţă fizică si socială). Ceea ce creează ideea de progres, de 
apropriere de acest scop final. În consecinţă, istoria are o teleologie: se întinde spre utopie. Aceasta 
înseamnă şi că viitorul este, în mod necesar, întotdeauna mai bun decât trecutul, dat fiind că este mai 


aproape de utopia perfecțiunii. Istoria capătă acum o valență morală; „a merge înapoi“ este imoral. Intr- 
adevăr, până şi conservarea activă a stării de fapt existente este imorală; guvernarea nu este morală decât 
în măsura în care exercită schimbarea, astfel împingându-ne mereu înainte, spre utopie. 


3. Meliorism: Credinţa că toate neajunsurile şi conflictele societății umane şi ale ființelor omenești, de 
fapt, sunt probleme care pot şi trebuie să fie nemijlocit ameliorate prin tehnică managerială suficientă. 
Sărăcia, războiul, bolile, infractionalitatea, ignoranta, suferința, nefericirea, moartea... niciunele nu sunt 
exemple de condiție umană care nu ne vor părăsi niciodată, ci toate sunt probleme de rezolvat. Îi revine 
elitei manageriale rolul de a identifica si de a soluţiona asemenea probleme, prin aplicarea cunoașterii 
sale experte în vederea îmbunătățirii instituţiilor şi a relaţiilor umane, precum și a lumii naturale. Până la 
urmă, nici nu există compromisuri de genul ,,renuntam al ceva ca să avem altceva“, ci numai soluții. 


4. Liberationism: Credinţa că indivizii şi societatea sunt ţinuţi pe loc si nu pot să progreseze din cauza 
regulilor, a constrângerilor, a legăturilor relationale, a comunităţilor istorice, a tradiţiilor moştenite si a 
instituţiilor limitante din trecut, toate acestea fiind lanţuri ale unei false autorităţi, din care noi trebuie să 
ne eliberăm ca să putem merge înainte. Vechile idei, vechea cultură și vechile obiceiuri trebuie să fie cu 
toatele demontate şi destrămate, pentru a se putea ameliora problemele umane, căci vechile sisteme şi 
moduri de viata sunt prin necesitate ignorante, defectuoase si oprimante. Cunostintele ştiinţifice noi — si, 
deci, superioare — pot să reproiecteze din temelii, de la zero, noi sisteme și moduri de viata care vor 
funcţiona mai eficient și mai moral. 


5. Materialism hedonist: Credinţa că fericirea umană completă şi starea de bine constau fundamental în, și 
se pot realiza prin, satisfacerea unui număr suficient de trebuinte materiale și dorinţe psihologice. 
Prezenţa oricărei dorințe nesatisfăcute sau a oricărui disconfort indică ineficienta sistemică a unui 
bun/bine nefurnizat, care poate şi trebuie să fie pus la dispoziţie, pentru ca ființa umană să se apropie 
mai mult de o stare perfecționată. Managementul științific poate și trebuie, aşadar, în cel mai înalt grad 
posibil, să maximizeze satisfacerea dorințelor. În schimb, reprimarea (inclusiv autoreprimarea) 
dorințelor si a satisfacerii lor stă în calea progresului uman si este imoral, semnalând o nevoie de 
eliberare prin intervenţie managerială. 


Există numai doua sexe. 
Transgenderismul este 0 'o minciună. Apărați copiii! 


6. Universalism cosmopolit omogenizant: Credinta ca: (a) toate fiintele omenesti sunt fundamental 
interschimbabile si membre ale unei singure comunități universale; (b) „cele mai bune practici“ sistemice 
descoperite de managementul ştiinţific sunt universal aplicabile în toate locurile si pentru toți oamenii în 
toate timpurile, si, ca urmare, același sistem optim trebuie, rational vorbind, să predomine peste tot; (c) 
desi eventual pitorească și amuzantă, orice particularitate sau diversitate non-superficiala care tine de 
localizare, cultură, cutumă, naţionalitate sau structură de guvernare, oriunde în lume, este dovada unui 
eşec ineficient de a converge cu succes către un sistem ideal; şi (d) orice formă de localism, particularism 
sau federalism este ca urmare nu doar ineficientă și înapoiată, ci și un obstacol în calea progresului 
uman şi, prin aceasta, periculoasă și imorală. Progresul va presupune întotdeauna în mod firesc 
centralizare si omogenizare. 


7. Abstractizare şi dematerializare: Credinţa sau, cel mai adesea, instinctul că lucrurile abstracte și virtuale 
sunt mai bune decât cele in formă fizică, deoarece, cu cât oamenii (și activităţile lor) depind mai putin de 
lumea fizică murdară și dezordonată, cu atât vor deveni mai eliberați și mai capabili de raționalitate 
intelectuală pură si moralitate neinhibată. Practic, dematerializarea cum ar fi cea prin digitalizare sau 
financializare, este un solvent puternic, care poate ajuta la arderea barierelor represive create prin 
ataşamentul la particularitatile locului si poporului, înlocuindu-le cu fluiditatea şi universalitatea 
cosmpolitului. Dematerializarea face ca proprietatea să fie mai uşor de tranzactionat și poate să producă 
cu mai multă eficacitate omogenizarea și satisfacerea dorințelor la scară mare. De fapt, în teorie, 
dematerializarea ar putea permite ca totul să fie luat și gestionat la o dimensiune mult mai mare, infinită 
chiar, a masei și a scării, oferind promisiunea unei eficiente totale: o stare de pură inexistenta a oricăror 
frictiuni şi obstacole, în care schimbarea (progresul) nu va cere niciun fel de efort si nu va avea nicio 
limită. În sfârșit, dematerializarea reprezintă totodată, la modul cel mai general, o credinţă ideologică 
cum că lumea este cea care trebuie să se conformeze teoriei abstracte, şi nu teoria să se conformeze lumii. 


Combinate, aceste şapte valori manageriale promovate au servit drept mijloc ideologic convenabil 
pentru ca sistemul managerial să conteste etica și valorile existente ale ordinii de clasă mijlocie burgheză 
care l-a precedat. Valorile burgheze respective constau dintr-un amestec de valori conservatoare si clasic 
liberale. Nicăieri nu erau odinioară mai distincte aceste valori decât în America, unde evoluaseră într-un 
amestec ușor de recunoscut care cuprindea: o preferință pronunţată pentru guvernare locală, democrație 
la firul ierbii şi o aversiune fata de controlul exercitat de sus în jos; o diversitate acceptată a drepturilor si 
tradiţiilor grupurilor sociale definit local şi regional; un ideal general mitologic al individualismului vioi 
și viguros, si al autonomiei energice a individului care se bizuie pe forțele proprii; o tradiţie 
contracaranta a vieţii de familie strâns unită si o participare exceptional de larg răspândită la o 
sumedenie de asocierii și afilieri dense de natură religioasă, comunitară și civică (după cum arată cea 
mai faimoasă descriere a lor, făcută de Alexis de Tocqueville); „etica protestantă a muncii“ şi atenția 
acordată economisirii si autodisciplinei, ca virtuți morale; o legătură intimă cu locul de obârşie si un 
ataşament foarte puternic fata de ideea detinerii de către clasa mijlocie a unor proprietăţi, ca idee 
centrală pentru autoguvernarea republicană și caracterul național; realism politic şi o aversiune 
conservatoare fata de schimbarea prea rapidă si prea radicală. 


Valorile contrastante ale ideologiei manageriale erau perfect structurate ca să inverseze, să submineze, să 
marginalizeze, să dizloce şi să demoleze absolut fiecare dintre aceste valori burgheze, simultan, 
corupând constant și cu fermitate baza ideologică pentru legitimitatea burgheză în plan intelectual, 
moral şi politic, şi netezind astfel calea pentru a justifica instituirea unui sistem politic alternativ de 
conducere de către noua elită managerială. 


Va urma. Pentru partea I, click aici (https://reactionarii.home.blog/2023/09/12/convergenta-cu-china- 
partea-i-da-vestul-devine-tot-mai-asemanator-cu-china-iata-si-motivul-real/) 

Acest sistem managerial s-a dezvoltat in mai multe sectoare cu zone de suprapunere intre ele si legaturi 
intrepatrunse, pe care le-am putem imparti si clasifica la modul general in urmatoarele: statul managerial, 
economia managerială, intelighentia managerială, mass-media manageriale si filantropia managerială. Fiecare 
dintre aceste cinci sectoare își are propria specie oarecum unică de elită managerială, cu propriile roluri 
si interese. Dar, de regulă, fiecare acționează în propriul interes, pentru a întări si a proteja interesele 
celorlalte sectoare-surori, precum și pe ale sistemului ca întreg. Toate aceste sectoare sunt legate laolaltă 
de un interes comun în expansiunea organizațiilor tehnice si de masă, în proliferarea managerilor și în 
marginalizarea elementelor non-manageriale. 


Statul managerial, caracterizat prin proliferarea birocratiilor administrative și setea de control tehnocrat 
centralizat, are toate motivele să lanseze iniţiative utopice şi melioriste pentru „eliberarea“/emanciparea 
şi reorganizarea a tot mai multe porţiuni din societate (ale căror baze teoretice sunt pompate în spaţiul 
public de intelighentia managerială), necesitând întregi noi esaloane de management birocratic (şi 
întregi noi categorii de ,,experti’). 


Corporatiile de masă, care alcătuiesc economia managerială, au interesul să vadă implementate aceste 
inițiative, în parte pentru că noile straturi de poveri legislative pe care le vor produce în mod inevitabil 
(si mai multi avocați, şi mai multi manageri de resurse umane etc.) avantajează sistematic firmele mari si 
oligopoliste, asa cum sunt ele, în defavoarea firmelor mai mici și a întreprinzătorilor harnici si ambitiosi, 
care sunt atât concurenţa lor, cât şi vechea bază de putere a burgheziei. 


Natural, și statul managerial isi doreşte să spargă această bază de putere rivală. Corporatiile de masă 
sunt deosebit de dibace în a face acest lucru, în particular prin promovarea dematerializării afacerilor şi 
a detinerii în proprietate („nu vei mai deţine nimic şi vei fi fericit“), ambele sporind dependenţa clasei 
mijlocii şi concentrând în mâinile manageriale mai multă bogăţie si putere. 


Statul managerial actioneaza si el in directia stimulärii nemijlocite a cererii agregate de consum si a 
favorizării capitalului financializat, prin politica sa monetară si cea fiscală, dar si prin alte instrumente, 
cum ar fi contracte cu statul și subvenţii; această cerere gestionată de stat alimentează direct creşterea 
corporațiilor manageriale, care au toate motivele să se alipească statului cât mai strâns posibil, atât ca sa 
încurajeze măsurile de stimulare, cât si ca să captureze decizia asupra politicilor de reglementare. 
Creșterea corporațiilor de masă, la rândul ei, aduce argumente aparent raționale pentru creșterea mai 
departe a statului reglementator. ,,Parteneriatele public-private”, fie ele formale sau informale, între 
corporaţii si agenţiile statului, servesc cu uşurinţă interesele ambelor parti. 


În paralel, corporatia managerială are totodată enorm de câștigat din proiectul omogenizării in masă, care 
permite mai multă anvergură si sporuri de eficienţă (câte un Walmart în fiecare oraș, câte un Starbucks la 
fiecare colt de stradă, Netflix si Amazon accesibile pe iPhone în fiecare buzunar), prin eliminarea 
diferentierilor vechii ordini. Statul, care disprețuiește, mai presus de orice, controlul local justificat de 
diferenţiere și se teme de el, este perfect fericit să-i vină în ajutor corporației. 


Economia managerială are şi ea de câştigat în mod direct din stimularea unei cereri de consum și mai mari, 
rezultată din eliberarea maselor de normele represive ale vechiului cod moral burghez și din încurajarea 
alternativelor hedoniste — asa cum sunt concepute mai întâi de intelighentie, li se face apoi publicitate de 
mass-media iar în final statul le facilitează la nivel legal. 


Mass-media manageriale au si ele un interes în omogenizare, care permite amuzamentelor și naratiunilor 
pe care ele le vând la scară să ajungă la un auditoriu și mai numeros, și mai uniform. Mass-media, deja 
nişte excrescente crescute din integrarea jurnalismului cu corporatia de masă, au totodată un motiv să se 
integreze atât cu intelighentia, cât si cu statul, ca să dobândească un acces privilegiat la informatie; 
intelighentia, în ce-o priveşte, se bazează pe mass-media ca să-şi afirme prestigiul, in timp ce statul, 
fireşte, are toate motivele să se contopească cu mass-media, pentru ca acestea să distribuie cu eficacitate 
informațiile şi naratiunile bine alese, pe care statul vrea să le vadă ajunse la mase. 


Pe măsură ce vechea rețea construită de jos în sus, a familiilor lărgite, a asocierilor sociale, a 
congregatiilor religioase, a organizațiilor de caritate ale cartierelor si a altor instituţii din viata 
comunitară burgheză la firul ierbii, se vede demontată de sistemul managerial, filantropia managerială — 
finanțată de bogăţia pe care o produce economia managerială şi oferindu-i elitei un mijloc de 
transformare a acelei bogății în putere socială scutită de impozitare — abia aşteaptă să umple golul cu un 
simulacru grosolan, oferind în loc tot felul de iniţiative filantropice dictate de sus în jos, escrocherii 
manageriale nonprofit şi mișcări activiste artificiale, orchestrate din culise sub aparenţa unor curente 
declanșate de opinia publică. In mod inevitabil, acestea ajută la răspândirea ideologiei manageriale si a 
campaniilor de inginerie socială utopică ale statului, dând si mai mult peste cap ordinea burgheză. 


Breşele produse în această ordine nu fac apoi altceva decât să producă, inevitabil, și mai multe probleme 
sociale, care la rândul lor îi oferă filantropiei manageriale noi ocazii de a veni cu „soluții“. Statul 
managerial, mass-media şi corporatiile de masă abia așteaptă să participe la aceste atacuri, în timp ce 
intelighentia furnizează atât ideile, cât si „binefăcătorii“ manageriali de-a gata care să combată pe linia 
frontului. 


În sfârșit, intelighentia* managerială funcţionează ca avangardă a întregului sistem managerial, furnizând 
cadrul ideologic unificator care serveşte de fundament intelectual, argumentatie și sursă de legitimitate 
morală a sistemului. Proclamatiile ideologice ale intelighentiei, transmise publicului în chip de adevăr 
revelat (de exemplu, ,,Stiinta”) de către mass-media, au ca rol să normalizeze şi să justifice iniţiativele 
statului, care la rândul lui sprijină recunoscător intelighentia, cu bani publici și programe de educaţie 


publica in masa, care canalizeaza cererea catre institutiile intelighentiei si, de asemenea, ajuta la 
finantarea programelor de cercetare-dezvoltare pentru noi tehnologii si tehnici organizationale care pot 
extinde si mai mult controlul managerial. 


Intelighentia, desigur, presteaza un serviciu crucial si tuturor celorlalte sectoare manageriale, prin 
satisfacerea nevoii de formare a si mai multi membri ai clasei manageriale profesioniste, prin educatie de 
masa — care totodata ajuta la avansarea omogenizarii societale si la promovarea hegemoniei culturale a 
elitei. Intelighentia managerialä, asadar, functioneaza ca element crucial, adevarata piatra unghiularä, a 
unității si dominației elitei manageriale, văzute ca un edificiu rezilient cu baze largi (ceea ce o şi defineşte, 
de fapt, ca fiind elita). 


Aparati familia naturală! Aparati 
lumea de mâine! "Familia gay” e o minciună! 


Acest sistem hegemonic ce se ranforsează singur, al unor interese suprapuse si întrepătrunse — publice si 
private, economice, culturale, sociale şi guvernamentale — ce servesc unei elite manageriale, poate fi 
descris, văzut în ansamblu, ca regimul managerial. A-l identifica sau al descrie doar cu termenul „statul“ 
ar fi în totalitate insuficient. După cum vom vedea, evoluţia acestui regim larg este în prezent factorul 
central al Convergentei cu China. 


Mai intai, insa, existä o diferentiere istorica importanta in modul cum au apärut si au evoluat regimurile 
manageriale, si de care trebuie să ne ocupăm în continuare. 


Managerialismul dur și cel moderat 


Ceea ce am descris mai sus este regimul managerial asa cum și-a făcut apariţia în Statele Unite si într-o 
serie de naţiuni occidentale în secolul XX. Nu este, însă, singura specie de regim managerial care să fi 
evoluat în această perioadă de timp. 


Cand Partidul Comunist a preluat controlul asupra Chinei, burghezia si vechea aristocratie nu au fost 
cooptate cu gentilete în sânul elitei manageriale. În loc de aceasta, exact cum s-a întâmplat cu 

culacii (chiaburii, țăranii din clasa mijlocie) din URSS-ul lui Lenin și Stalin, au fost practic exterminate. În 
sir nesfârşit, „campaniile“ sângeroase lansate în numele eliberării de Mao Zedong împotriva 
„moşierilor“, a „țăranilor bogaţi“, a „elementelor de dreapta“, a ,,contrarevolutionarilor” si a 
„elementelor burgheze“, aveau cu toatele același obiectiv. Prin persecuție colectivă îndârjită, confiscarea 
proprietăţii și tortură, viol si omor in masă, clasa mijlocie burgheză care începuse să se formeze în timpul 
perioadei republicane a Chinei a fost sistematic distrusă. 


Ceea ce servea unui scop clar si direct. Teoreticienii politicii, de la Aristotel încoace, au recunoscut că „o 
clasă mijlocie numeroasă care se ridică între bogaţi și săraci“ este temelia naturală de stâncă a oricărui 
sistem stabil de guvernare republicană, rezistând atât tentativelor de dominație din partea unei oligarhii 
plutocrate, cât si cererilor tiranic-revolutonare ale celor mai săraci. Prin eliminarea acestei clase, care 
fusese baza de putere a rivalilor săi naționaliști, Mao a netezit calea pentru ca revoluţia lui marxist- 
leninistă condusă de intelighentie să demoleze absolut toate vestigiile rămase din guvernarea 
republicană, să înlocuiască vechea elită cu una nouă si să preia un control total asupra societății chineze. 


Rezultatul a fost, bineînţeles, nicidecum un paradis egalitarist al muncitorilor, ci dezvoltarea unei 
societăți strict împărţite în două esaloane: oligarhia Partidului si tot restul lumii. Orice posibilă forță de 
orientare și de organizare din afara Partidului a fost distrusă, rețelele familiale au fost deliberat 
dezmembrate, iar indivizii au fost izolați si atomizati. În paralel, oligarhia va crește curând până la a 
ajunge un partid-stat birocratic de dimensiuni gigantice, administrat de regimente de activişti devotați ai 
Partidului Comunist Chinez. 


Fără nicio instituție mediatoare care să rămână între popor şi stat, şi cu masele nediferentiate astfel 
ținute complet în frâu de puterea necontestata a unui stat monopartit, Mao a reușit în esenţă să producă 
Leviatanul lui Hobbes în China. El şi tovarăşii lui au fost atunci liberi să-şi pună în aplicare iniţiativele 
utopice de refacere a țării în conformitate cu liniile directoare ale „socialismului ştiinţific“ (ucigând zeci 
de milioane de chinezi pe parcurs). Si, desi China de azi este mai blândă decât în vremea lui Mao, la un 
nivel fundamental regimul nu diferă cu nimic în natura lui esenţială. Tara continuă să fie condusă de un 
partid marxist-leninist care nu a uitat nicio clipă convingerea lui Mao că puterea creşte din ţeava unei 
arme. 


Istoria brutală şi caracterul tot atât de brutal al regimului comunist chinez se deosebește așadar foarte 
mult de ceea ce s-a întâmplat in cea mai mare parte a Vestului (în afara Europei de Est si Centrale). Dar — 
daca m-ati urmărit cu atenţie până aici —, China, cu vastul ei stat tehno-birocratic socialist, este totuşi în 
mod recognoscibil un regim managerial. Mai precis, China este un regim managerial dur. 


Începând din momentul când filozoful politic James Burnham și-a publicat cartea de referință Revoluţia 
managerială, în 1941, teoreticienii regimului managerial au remarcat similitudini fundamentale frapante 
între toate sistemele moderne de stat importante care şi-au făcut apariţia în secolul XX, printre care 
sistemul administraţiei liberal-progresiste reprezentat în epocă de America lui Franklin Delano 
Roosevelt, sistemul fascist al cărui pionier a fost Mussolini si sistemul comunist care a apărut prima dată 
în Rusia şi apoi s-a răspândit în China și în alte locuri. 


Forţa de propulsie a tuturor acestor sisteme avea un caracter fundamental managerial. Și totuși, fiecare 
dintre ele a afișat totodată, imediat, un oarecare comportament, mă rog, destul de diferit. Această 
diferenţă poate fi însă explicată, în mare măsură, dacă facem distincţie între ceea ce politologul Sam 
Francis a clasificat drept regimuri manageriale hard şi soft — dure și moderate. 


Caracterul unui regim managerial moderat este cel descris în secţiunea anterioară. În contrast, un regim 
managerial dur diferă oarecum din punctul de vedere al combinației sale de valori. Regimurile 
manageriale dure tind să respingă două dintre cele şapte valori ale ideologiei manageriale (moderate) 
descrise mai sus, lepdându-se de hedonism si cosmopolitism (desi omogenizarea şi centralizarea rămân 
o prioritate). În schimb, ele tind să pună accent pe gestionarea unităţii colectivităţi (de exemplu, volk-ul 
german sau ,,poporul”) şi pe valoarea pe care loialitatea, tăria si sacrificiul de sine individual le aduc 
colectivitatii. 


Mai important decat orice, regimurile manageriale dure si cele moderate se deosebesc prin abordarea lor 
in ce priveste controlul. Regimurile manageriale dure recurg implicit la utilizarea fortei si sunt experte in 
a utiliza amenintarea cu forta pentru a obtine prin coercitie stabilitate si obedienta. De asemenea, statul 
tinde să joace un rol mult mai fățiș în dirijarea economiei si a societăţii, în cazul sistemelor dure 
înființând corporaţii deținute de stat si controlând nemijlocit mass-media, de exemplu, in plus fata de 
întreținerea unor servicii de securitate de mari dimensiuni. Lucru care, însă, reduce încrederea populară 
în stat şi în organele sale. 


În contrast, regimurile manageriale moderate se arată în mare măsură nepricepute şi incomodate de 
utilizarea pe fata a forţei, preferând în schimb, pe cât posibil, să păstreze controlul printr-un 
management al naratiunilor, prin manipulare si control hegemonic asupra culturii şi a ideilor. De 
asemenea, statul managerial își minimizează puterea prin externalizarea anumitor roluri către alte 
sectoare ale regimului managerial, care susţin că ar fi independente. Mă rog, chiar sunt independente, în 
sensul că nu sunt direct controlate de stat si pot să facă orice doresc — dar, fiind instituții manageriale, 
populate de elite manageriale, și, ca atare, având o miză în păstrarea imperativului managerial, ele 
acționează într-o sincronie aproape perfectă cu statul. 


Disiparea de acest fel ajută efectiv la disimularea anvergurii, unităţii si puterii regimului managerial 
moderat, precum și la devierea şi dezamorsarea oricărei răspunderi. Această abordare mai „moale“ în ce 
priveşte menţinerea poziției dominante a regimului managerial poate să ducă la un grad mai mare de 
dezordine cotidiană (de exemplu, infractionalitate), dar nu este cu nimic mai putin stabilă decât 
sortimentul dur (si se poate demonstra cu argumente că a dovedit, până în prezent, mai multă 
stabilitate). 


În ciuda acestor diferenţe, fiecare formă de regim managerial are în comun cu celelalte aceleași 
caracteristici fundamentale si valori de bază: devoțiune arătată scientismului tehnocrat, utopism, 
meliorism, omogenizare şi o formă sau alta de liberationism dirijat spre dezrădăcinarea sistemelor, 
normelor şi valorilor precedente. Cu toatele urmăresc același imperativ al expansiunii organizațiilor de 
masă şi elitei manageriale, al creşterii și centralizării puterii şi controlului lor birocratic, și al 
marginalizării sistematice a inamicilor managerialismului. Cu toatele au aceleași rădăcini filozofice. Si 
toate elitele lor împărtășesc aceleași neliniști profunde în privinţa publicului. 


* Termenul intelighentie isi are originea în Rusia secolului al XIX-lea si a fost încă de la bun început folosit 
pentru a desemna ceva foarte diferit de „intelectuali“ sau ,intelectualitate”. A fi un „intelighent“ (un 
membru al intelighentiei) însemna să adopti o identitate specifică, în calitate de membru al unei noi clase 
revoluționare luminate. Aşa cum explică Gary Saul Morrson, „dacă prin «intelectual» cineva vrea să 
spună o persoană curioasă, care gândește cu propria minte, atunci intelighentul era foarte aproape de 
opusul unui intelectual ... Un intelighent se angaja să respecte un set de credințe considerate complet 
certe, științific dovedite şi absolut obligatorii pentru orice persoană morală. Un intelighent strict trebuia 
să subscrie unei ideologii anume — fie ea populistă, marxistă sau anarhistă — care se devota distrugerii 
complete a ordinii existente si înlocuirii ei cu o utopie care va elimina, dintr-o singură lovitură, toate 
relele omenirii.“ 


Va urma. Pentru părțile anterioare, click aici (https://reactionarii.home.blog/2023/09/12/convergenta-cu- 
china-partea-i-da-vestul-devine-tot-mai-asemanator-cu-china-iata-si-motivul-real/) si aici 


(https://reactionarii.home.blog/2023/09/14/convergenta-cu-china-top-of-form/#more-3604) 

Urmare a răscoalei din 17 iunie 
Secretarul Uniunii Scriitorilor a dispus 
Să se împartă broşuri pe Aleea Stalin 
În care se putea citi că poporul 

Si-ar fi pierdut încrederea guvernului 
Si că numai prin muncă dublă 

O va putea recâștiga. 

N-ar fi mai simplu dacă guvernul 

Ar dizolva poporul şi 

Ar alege altul? 

— Bertolt Brecht, „Soluția“ (1953) 


„În marea dezbatere a ultimelor două decenii despre libertate versus control asupra rețelei, China a avut în 
mare parte dreptate și Statele Unite au fost în mare parte în eroare.“ Așa a declarat avocatul 
neoconservator Jack Goldsmith, fost Adjunct al Procurorului General în cadrul Administraţiei Bush, într- 
un eseu larg mediatizat din 2020 (aici (https://www.theatlantic.com/ideas/archive/2020/04/what-covid- 
revealed-about-internet/610549/)) pe tema democraţiei și a viitorului libertăţii de exprimare, scris pentru 
revista The Atlantic. „Un grad semnificativ de monitorizare şi un control asupra exprimării sunt 
componente inevitabile ale unui Internet matur și înfloritor, iar guvernele trebuie să joace un rol 
important în aceste practici, pentru a avea siguranţa că Internetul este compatibil cu normele și valorile 


unei societăți“, a explicat el. „Colaborarea sectorului privat cu guvernul, în cadrul acestor eforturi, este 
un experiment istoric, si foarte public, pentru modul în care cultura noastră constituțională se va adapta 
la viitorul nostru digital.“ 


Cu ceva timp în urmă, în anul 2000, preşedintele Bill Clinton lua în derâdere primele încercări ale 
guvernului chinez de a cenzura libera exprimare pe Internet, sugerând că ar fi ca atunci când „cineva se 
cazneste să bată jeleu în cuie pe perete“. Două decenii mai târziu, când viziunea lui Goldsmith asupra 
chestiunii apărea in publicatia-amiral a clasei conducătoare americane, zeflemeaua de acest fel fusese 
înlocuită cu o admiraţie fatisa. Începând imediat după alegerea lui Donald Trump în 2016, iar apoi 
accelerând exponential ritmul în 2020, clasa de elită a Americii a început să susțină periodic, ca de 
exemplu Emily Bazelon de la The New York Times, că tara era „în mijlocul unei crize informaţionale“, care 
producea riscuri „catastrofale“, şi că, de fapt, „libertatea de exprimare amenință democraţia tot atât de 
mult pe cât îi asigură înflorirea“. Poporul american va trebui să accepte ca drepturile sale la liberă 
exprimare să fie restrânse, pentru binele lui. 


După stim deja acum, graţie revelatiilor din „Dosarele Twitter“ şi altor relatări, nu dupa mult timp a fost 
creat un expansionist „Complex Industrial al Cenzurii“ (vezi aici (https://www.racket.news/p/report-on- 
the-censorship-industrial-74b)), care să preia controlul asupra discursului pe Internet si să se „ocupe“ de 
minţile americanilor. Miliarde de dolari din fonduri guvernamentale au curs spre agenţiile de informații, 
care și-au descoperit o nouă misiune în a declara război informaţional contra propriului popor, în 
numele „combaterii dezinformärii”. 

Companiile-gigant de tehnologie a Internetului din America n-au avut nevoie decât de un pic de 
lingusealä mieroasă ca să înceapă să implementeze, la ordinul statului, o supraveghere in masă si o 
cenzură a informațiilor etichetate drept „dăunătoare“ (chiar şi recunoscute ca fiind „conţinut adevărat“) 
fiindcă nu se aliniau cu linia de propagandă aleasă de regim. Mii de intelectuali americani au devenit 
peste noapte „experți în dezinformare“. Coordonându-se cu academicii aceştia si cu ONG-uri, mass- 
media s-au repezit să-şi organizeze unități de „verificare a faptelor“, pentru a declara in mod arbitrar ce 
era si ce nu era adevărat, vânzând publicului basme nemuritoare despre amestecul „puterilor străine“ şi 
valuri întunecate de „ură“ revărsată online, care justificau foarte convenabil de ce concurenții lor 
independenţi, nou-aparuti, trebuie scoși de pe platforma Internetului. 


Izbucnirea pandemiei COVID-19 in anul 2020 a fost apoi exploatata ca motiv pentru intetirea acestui atac 
impotriva publicului. Asa cum a documentat recent Jacob Siegel, intr-un eseu magistral (aici 
(https://www.tabletmag.com/sections/news/articles/guide-understanding-hoax-century-thirteen-ways- 
looking-disinformation)) despre originile „războiului cu dezinformarea“, statul managerial şi-a 
reorientat cu rapiditate toate instrumentele, tehnicile si regimentele supradimensionate de androizi 
birocratici pe care le dezvoltase pentru a duce „Războiul Global contra Terorismului“, în vederea lansării 
unei campanii contrainsurgente împotriva propriilor cetățeni. 


Ceva se schimbase în calculele elitelor americane. Prin tradiție măcar vag liberale, răsucirea acestora, 
aparent bruscă, cu o sută optzeci de grade, în privinţa libertăţii de exprimare si a democraţiei 
deliberative, reprezintă un exemplu paradigmatic de proces care pune în act o înlocuire finală a 
liberalismului clasic propriu vechii ordini, cu o adoptare pe fata a managerialismului tehnocrat — proces 
pe care il vom cerceta mai amănunţit ceva mai departe. Dar ce anume, mai precis, a determinat aceasta 
schimbare neașteptată? 


Revolta publicului, revolta elitei 


Explicaţia cea mai la îndemână, pentru întrebarea de ce elita managerială a decis să se grăbească si să 
arunce la gunoi orice zdrente rămase din vechile valori americane, este că pur si simplu s-a panicat. Elita 
s-a panicat pentru că a trăit un moment în care i s-a părut că aproape pierduse controlul. Momentul 
acela a fost anul 2016, când socialistul Bernie Sanders a fost cât pe-aci s-o bată pe Hillary Clinton în 
alegerile primare pentru nominalizarea candidatului prezidenţial al Partidului Democrat; poporul 
britanic decisese că s-a cam săturat de Uniunea Europeană; iar apoi, mai revoltător decât orice altceva, 
“complet declasatul” Donald Trump a câştigat alegerile prezidenţiale din Statele Unite. Nimic din toate 
acestea nu ar fi trebuit să se întâmple; în fiecare caz, poporul se presupunea că ar fi trebuit să voteze cum 
se cuvine, așa cum planificase elita că este cazul să voteze, dar uite că nu votase așa. Mai rău: poporul 
părea să voteze greșit în cadrul unei tendințe mai ample a grupurilor de populaţie, care reactionau 
tocmai împotriva controlului exercitat de elita managerială şi contestându-l. 


Martin Gurri, fost analist CIA, a folosit termenul „revolta publicului“ ca să descrie fenomenul curent în 
cadrul căruia, mai peste tot în lume, autoritatea și legitimitatea instituțiilor elitei s-a prăbușit, în urma 
subminării de către revoluţia digitală a capacităţii elitelor tradiționale de a controla în totalitate accesul 
la informatie si de a monopoliza naratiunile publice. Declinul acesta al cerberilor ierarhici (cum ar fi 
mass-media tradiționale, de circulaţie naţională) a ajutat la expunerea în văzul lumii a esecurilor 
personale, instituționale si de politici publice ale elitelor, precum si a corupției larg răspândite si a 
realității mai generale că sistemul managerial însuşi funcționează cu input real puţin spre deloc dinspre 
public, si cam tot atâta răspundere fata de public. Acest lucru a ajutat la atâtarea frustrării si a furiei 
opiniei publice, în fața problemelor endemice și în creştere ale stării de fapt existente, mobilizând mişcări 
politice insurgente spre a contesta în mod democratic establishmentul. 


Dar pentru elita managerială, caracterul acestei revolte este încă si mai amenintator decât dă de înţeles 
sinteza lui Gurri. În Vest, această rebeliune a supușilor nu doar că este dirijată împotriva tehnocratiei 
manageriale conducătoare, ci, aspect critic, a fost făcută tocmai de duşmanii de clasă istorici ai elitei 
manageriale: rămășițele vechii clase mijlocii burgheze. 

Pentru elita manageriala, a fost aparitia fantomatica a unui cosmar terifiant. Intelighentii credeau ca 
reuşiseră să distrugă si să arunce pentru totdeauna la gunoi vechea ordine. Acum, părea ca aceasta 
încearcă să se catere înapoi afară din mormântul istoriei, unde-i era locul, ca să se răzbune și să-i târască 
pe toţi înapoi în Evul Mediu întunecat, înainte ca "domnia managerială luminată” să fi putut aduce 
lumii Cuvântul Progresului. Perspectiva revenirii unei puteri reale în mâinile duşmanilor tradiționali 
părea să fie o ameninţare de moarte la adresa viitorului clasei manageriale. 


De-a lungul si de-a latul Vestului, elita managerială a intrat imediat într-o stare de frenezie, iscata de 
pericolul acuzat al „populismului“, si şi-a lansat propria revoltă, declarând o stare de excepţie 
schmittiană, în care toate regulile și normele standard ale politicii democratice puteau să fie suspendate 
pentru a răspunde acestei „crize“ existenţiale. De fapt, unele voci au început chiar să pună întrebarea 
dacă nu cumva democrația însăşi ar trebui să fie suspendată, tocmai pentru a putea fi salvată. 


„A venit momentul ca elitele să se ridice împotriva maselor ignorante“, a tunat jurnalistul James Traub 
de la New York Time Magazine, cu un articol emblematic (vezi aici 
(https://foreignpolicy.com/2016/06/28/its-time-for-the-elites-to-rise-up-against-ignorant-masses-trump- 
2016-brexit/)) publicat de revista Foreign Policy in 2016. Opinia lui a devenit rapid cea adoptata fatis si cu 
mândrie de elita managerială, care n-a mai soväit să-şi exprime frustrarea fata de democraţie si votantii 
ei. („Am spus «ignoranti»? Da, aşa am spus. Este necesar să spunem că oamenii se lasă prostiti şi că 
sarcina liderilor este să-i dez-prostească“, a declarat Traub.) „Prea multă democrație omoară 
democraţia“, asa a formulat chestiunea un articol (aici (https://www.aei.org/op-eds/too-much- 
democracy-is-killing-democracy/)) din 2019 publicat de The Bulwark, fituica neoconservatoare, susținând 
că națiunile vestice ar fi cazul „să-și Inghita doctoria amară a tehnocratismului” si să instituie „un pact 
politic, social si cultural care să facă să nu fie necesară participarea celor multi”. 


Aceasta revolta a elitei impotriva democratiei nu poate fi inteleasa in totalitate, insa, doar ca o reactie la 
nişte evenimente proxime — oricât de scandalos de portocalie și grosolană a fost apariţia fantomatica pe 
care ele le-au pus-o în fata. Mai degrabă, revoltele populiste care au izbucnit în 2016 au aprins scânteia 
unei reacții atât de intense si de fatis antidemocratice pentru că au atins direct un complex mult mai 
adânc de anxietati, visuri şi obsesii manageriale, ale cărui rădăcini să întind mult departe în trecut, 
dincolo de ultima sută de ani... 


Va urma. Pentru părțile anterioare, click aici (https://reactionarii.home.blog/2023/09/12/convergenta-cu- 
china-partea-i-da-vestul-devine-tot-mai-asemanator-cu-china-iata-si-motivul-real/), aici şi aici 
(https://reactionarii.home.blog/2023/09/17/convergenta-cu-china-partea-a-iii-a-sistemul- 
managerial/#more-3615). 

Era anul 1887 si Woodrow Wilson credea ca America are o problema: prea multa democratie. Ce i-ar fi 
trebuit în schimb era ,,stiinta administrării“. „Statul democratic inca nu este echipat să poarte acele 
enorme poveri de administrare pe care trebuintele acestei ere industriale si comerciale le acumulează 
atât de repede“, scria pe atunci tânărul profesor de ştiinţe politice în ceea ce avea să devină cea mai 
influentă lucrare a lui din domeniul academic: „Studiul administrării”. 


Profund influenţat de darwinismul social şi eugenie*, gălăgios în disprețul lui arătat ideii de a fi 
„încorsetat de doctrinele în care credeau semnatarii Declaraţiei de Independenţă“ („o grămadă de prostii 
... despre drepturile inalienabile ale individului“) şi cu deosebire plictisit de insistența cu care 
Constituţia susținea ideea „mecanismelor de verificare şi echilibrare“, Wilson credea că statul american 
trebuia să evolueze sau să moară. Vreme prea îndelungată fusese „împovărat de cutumele” 
constitutionalismului şi politicii deliberative; acum, complexitatea lumii creștea prea mult, pentru nişte 
principii atât de demodate, care „nu mai aveau o importanţă practică imediată care s-o depăşească pe 
cea a problemelor de administrare“. 


Afirmând nevoia urgentă de „studii comparative ale guvernării“, el îndemna clasa conducătoare 
americană să se uite în alte locuri din lume şi să vadă că „administraţia se apucă peste tot de treabă să 
facă lucruri noi“ şi „ideea de stat și idealul care decurge de aici al datoriei sale trec prin schimbări demne 
de remarcat“. America trebuia să se schimbe şi ea. „Văzând în fiecare zi noi lucruri pe care statul ar 
trebui să le facă, ce urmează este să vadă clar cum ar trebui să le facă“, scria Wilson. Simplu ca bună 
ziua. 


Dar ce înţelegea Wilson prin „administrare“ şi „administraţie“, de fapt? „Administrarea iese din sfera 
propriu-zisă a politicii“, scria el. „Chestiunile administrative nu sunt chestiuni politice“. Prin aceasta, el 
voia să spună că toate treburile statului modern, toate „noile lucruri pe care statul ar trebui să le facă“, se 
cuvin plasate deasupra oricărui amestec vulgar din partea politicului — adică deasupra oricărei forme de 
dezbatere democratică, posibilitate de alegere sau răspundere în fata alegătorilor — si, în schimb, să fie 
puse în mâinile unei clase elevate de oameni bine educați, a căror „profesiune“ cu timp întreg; va fi aceea 
de a guverna gloata. 


Ceea ce propunea explicit Wilson era guvernarea de catre ,,clasa universala” descrisa de Hegel: 0 clasa 
atotştiutoare şi atotbinefăcătoare de „funcționari publici“ experţi, care, folosindu-și creierele mari si 
funcționând pe baza unor principii universale derivate din “Ratiune”, puteau in mod singular să 
stabilească interesul universal al societăţii si să acţioneze în folosul lui, cu mult mai multă acuratețe 
decât masele ignorante și lipsite de rafinament. 

În viziunea lui Wilson, opinia publicului nu era efectiv nimic altceva decât „o pacoste stângace, un țăran 
pus să manevreze o maşinărie delicată“. Pe ansamblu, administrarea însemna într-adevăr să faci să 
funcţioneze guvernarea ca o mașinărie, iar publicului nu i se putea permite să vâre bete in angrenaje. 
Mai mult decât atât, maşinile au nevoie de ingineri, ceea ce însemna că „va fi necesar să organizăm 
democrația, trimițând sus ... în serviciul public doar oameni categoric pregătiți să facă fata testelor 
liberale la fel ca probelor de cunoştinţe tehnice“. Nu peste mult timp, „un corp de funcţionari publici 
bine scolit tehnic va deveni curând indispensabil“, a sugerat el, descriind consolidarea guvernării prin 
intermediul unei clase manageriale. 


În parte, ceea ce susținea de fapt Wilson era fetişul său german personal. Mai precis, el voia ca America 
să importe modelul politic care îl impresionase cel mai mult pe parcursul propriilor lui „studii 
comparative ale guvernării“: statul administrativ prusac al „Cancelarului de Fier“ Otto von Bismarck. 
Pentru Wilson, sistemul prusac reprezenta cel mai bun model posibil care să maximizeze marșul 
progresului. Parlamentar, şi totuşi autoritar, modelul prusac combina cele mai luminate avansuri 
economice si sociale ale vremii — primul stat asistential, programe de educaţie în masă si un „Război 
Cultural“ (Kulturkampf) condus de stat împotriva Bisericii Catolice şi a tuturor forțelor înapoiate ale 
reacţiunii — cu certitudinea, stabilitatea si eficiența politică. Mai important decât orice, acesta crease o 
birocratie profesionistă (adică o ,administratie”) de manageri, cărora li se înmânase puterea si parghiile 
de presiune necesare ca să călăuzească dezvoltarea ţării pe direcţii rationale si „ştiinţifice“. Wilson va 
avea ocazia, două decenii mai târziu, să înceapă să impună ceva asemănător acestui model în America. 


Făcându-şi campanie in parte cu promisiunea de a folosi puterea guvernului în numele a ceea ce el 

proclama răsunător drept „Noua Libertate“ a justiției sociale universale, Wilson și-a croit drum, târâs- 

grăpiş, spre putere, în 1912, devenind primul si, din fericire, singurul profesor de ştiinţe politice care să fi 

fost ales vreodată preşedinte al Statelor Unite. Cum i se și potrivea, de altfel, a ajuns la putere călărind în 

spatele noii Miscari Progresiste Americane, care se modelase pe sine, plina de elan, dupa Partidul 
Progresist al Germaniei, pe-atunci in mare voga. O alianta politica inovatoare, noul partid avusese ideea 
abila de a-i aduce aläturi pe capitalistii importanti ai Germaniei cu birocratii statului si intelighentii 
lumii academice (porecliti laolaltă Kathederosozialisten — ,,socialistii de catedră“), unindu-i pentru a 
impinge inainte genul de reforme sociale si economice impuse de sus in jos din care aveau cu totii de 
castigat. Speranta lui Wilson ca America sa priveasca spre modelul german pentru inspiratie s-a vazut 
astfel indeplinita. 


Pe durata presedintiei sale (1913-1921), si profitand in particular de prilejul oferit de criza Primului 
Razboi Mondial, Wilson va supraveghea primul mare val centralizator al revolutiei manageriale din 
America, instituind mare parte din baza initiala pentru birocratia administrativa moderna a tärii, 
inclusiv introducerea primului impozit federal pe venit si crearea Sistemului Rezervelor Federale (Banca 
Rezervelor Federale din SUA are atributiile unei banci centrale — n.tr.), a Comisiei Federale pentru 
Comerţ si a Departamentului Muncii (echivalentul unui minister al muncii — n.tr.)**. 


De asemenea, a guvernat ca executivul probabil cel mai autoritarist din istoria americana, criminalizand 
exprimarea prin intermediul legilor lui privind spionajul si razvratirea, implementand cenzura de masa 
prin intermediul serviciului de posta, a infiintat un minister dedicat al propagandei (Comisia pentru 
Informaţii Publice) si folosindu-se de instituția Procurorului General ca să-și condamne opozantii politici 
si să-i arunce la închisoare. Mai multi disidenti au fost arestați sau încarceraţi în doi ani de război sub 
Wilson, decât în Italia lui Mussolini pe tot parcursul întregului deceniu 1920. 

Dar moştenirea cea mai importantă lăsată de Wilson a fost începerea procesului de „organizare a 
democrației“ în America, aşa cum visase s-o facă în timpul carierei universitare: o „clasă universală“ de 
manageri va stabili de acum înainte voinţa reală a poporului şi va guverna în numele ei; democraţia nu 
va mai avea de ce să fie haotică şi dezordonată, ci constant mai organizată, previzibilă şi ştiinţifică. 
Începând din acest moment, definiția democraţiei însăşi va începe să se schimbe: „democraţie“ nu mai 
însemna autoguvernare de către demos — poporul —, exercitată prin vot şi alegeri; in loc de aceasta, va 


ajunge sa insemne institutiile, procesele si obiectivele progresiste ale serviciului public managerial 
însuși. Protejarea sanctitatii „democraţiei“ cerea acum ca statul managerial să fie protejat de demos, 
făcând guvernarea mai putin democratică. 


Astăzi, această viziune a „democraţiei gestionate“ (numită și „democraţie ghidată“) este o formă de 
guvernare la care râvnesc pofticios elite de pe tot cuprinsul lumii, reușind (în întruchipările ei ceva mai 
mărinimoase) să instituie regimuri disciplinate în tari ca Singapore şi Germania, unde oamenii încă mai 
pot să voteze, dar opoziţia reală în faţa tăvălugului agendei de interese a statului nu este tolerată. În 
cadrul unui asemenea sistem, poporului i se oferă satisfacția de a vedea că vederile sale sunt „ascultate“ 
de clasa politico-administrativa, dar zisele vederi pot să fie oricând notate si considerate de prisos, 
administraţia dispensându-se de ele, dacă sunt un pericol pentru „democraţie“ și interesele ei. Aici, 
vechea întrebare a lui Wilson, despre cum „să facem opinia publică eficientă, fără să-i dăm voie să-și 
bage nasul în ce n-o privește“, pare să-şi fi găsit o soluţie. 


Republica Populară Chineză a dus deja această logică la încheierea ei cea mai deplină. Se prea poate ca 
votul popular să fi fost eliminat cu totul în China, dar este în continuare o democraţie (că doar așa scrie 
în constituţia ei!). În locul alegerilor, Partidul (care există exclusiv pentru a reprezenta poporul, pe vecie) 
evaluează riguros voinţa şi interesele maselor, printr-un proces de consultare și deliberare internă pe 
care îl numește „democraţia populară în întregul ei proces“ — cunoscută mai pe scurt ca „democraţie 
consultativă“. 


Democraţia consultativă are niște avantaje serioase în fața modelului tradiţional, din punctul de vedere 
al maximizării eficienţei, şi tocmai de aceea elitele vestice o admiră de vreme îndelungată. „Există un 
nivel de admiraţie pe care eu o nutresc de fapt fata de China, pentru că dictatura lor elementară le 
permite efectiv să-şi transforme economia cu costuri minimale si să spună «trebuie să devenim verzi», a 
explicat, de pildă, Justin Trudeau (vezi aici (https://www.youtube.com/watch?v=mJNtFGIGSPU)) al 
Canadei (desi in mod caracteristic se încurcă în propriile-i cuvinte si uită să eticheteze China drept 
democraţie, în loc de dictatură). 


Sau cum a spus odată Thomas Friedman (aici (https://www.youtube.com/watch?v=mJNtFG9IGSPU)) de 
la The New York Times, îmblânzitorul de cuvinte pentru elite, dacă am putea măcar să fim și noi „China 
pentru o zi“, atunci statul ar putea, „Ştiţi ceva? Să autorizeze soluţiile potrivite ... pentru orice, de la 
economie şi până la mediu“. La modul general vorbind, ar fi super-convenabil să semănăm mai mult cu 
China, cel putin pentru o vreme, pentru că, aşa cum a avut Friedman bunăvoința să dezvolte în cartea 
Cald, plat şi aglomerat (vezi Thomas L. Friedman, Cald, plat si aglomerat. De ce avem nevoie de o revolutie 
verde si cum putem schimba viitorul intr-o lume globalizata, Editura Polirom, 2010), „odată ce instrucțiunile 
se dau de sus, vom fi depășit partea cea mai proastă a democraţiei noastre (incapacitatea de a lua decizii 
mari în vreme de pace) si exact de a doua zi am putea să ne bucurăm de partea cea mai bună a 
democraţiei noastre (puterea societății noastre civile de a face ca regulile guvernării să fie respectate şi 
puterea piețelor noastre de a profita de ele).“ 


Puterea decidentilor cu creier mare de a avansa progresul prin impunerea cu forța a unor mari 
schimbări; „societate civilă“ capabilă să consolideze și să aplice obligatoriu directive ale statului venite 
de sus; pieţe capabile să câştige simbiotic un profit frumusel din schimbarea introdusă de sus în jos — asa 
cum arată Friedman, democraţia consultativă oferă toate părţile bune ale „democraţiei“, fără bătăile de 
cap. Aici nu mai e niciun risc ca täränoii populisti să ajungă vreodată să pipäie cu labele lor murdare 
vreo maşinărie delicată! N-ar trebui să ne mire nicidecum că elitele manageriale vestice şi-au pierdut 
capul după această viziune si după multele avantaje pe care le oferă (pentru ele), si, ca atare, s-au repezit 
peste tot, cu o fervoare crescândă, s-o adapteze și s-o implementeze la ele acasă, cât mai repede posibil şi 
atât cât îşi puteau permite fără teama de a fi sancţionate. Wilson ar fi mândru. 


Dar ele înţeleg, totodată, că până si această organizare structurală, de una singură, nu va fi niciodată 
suficientă, până la urmă, pentru a proteja „democraţia“. După ce s-au izbit de nenumărate ori de-a 
lungul timpului de inflexibilitatea naturii încăpățânate a poporului, ele au ajuns de mult la încă o 
concluzie implicită: provocarea primordială la adresa „democraţiei“ nu este dată de structurile 
guvernării, ci de demos — de omul obișnuit însuși. El este problema care cere o soluţie, la un nivel în 
întregime mai profund. Pentru ca demosul să nu prezinte niciun risc la adresa „democraţiei“, va fi nevoie 
ca el să fie înlocuit cu un om complet nou și mai sigur. 


*În timp ce era guvernator al statului New Jersey, Wilson a făcut cu entuziasm campanie pentru o 
propunere legislativă, pe care apoi a si promulgat-o ca lege, prin care se introducea sterilizarea cu forța 
„a claselor iremediabil defectuoase și criminale“. Eugenistul-sef al lui Wilson, care a întocmit 
propunerea de lege, era doctorul Edwin Katzen-Ellenbogen, care mai târziu a lucrat pentru nazişti la 
Buchenwald, unde a ucis cel putin 1 000 de deţinuţi prin injecție letală. 


**Tot el a fost si cel căruia i-a venit primul ideea implementării guvernamentale a „zilelor de luni fără 
carne“. 


Va urma. Pentru părțile anterioare, click aici (https://reactionarii.home.blog/2023/09/12/convergenta-cu- 
china-partea-i-da-vestul-devine-tot-mai-asemanator-cu-china-iata-si-motivul-real/), aici, aici şi aici 
(https://reactionarii.home.blog/2023/09/19/un-demos-fara-riscuri-pentru-democratie-convergenta-cu- 
china-partea-a-iv-a/#more-3621) 

Psihologul, filozoful instrumentalist si, mai întâi de toate, educationalistul progresist american John 
Dewey a debarcat în China pe data de 1 mai 1919. Era cu trei zile înainte de izbucnirea Mișcării Patru 
Mai, un val antitraditionalist care avea să se umfle din protestele studenţeşti de la Beijing și să devină o 
cruciadă care va transforma radical națiunea. Va da naştere Partidului Comunist Chinez doi ani mai 
târziu, in 1921. Sloganul mișcării studențești cerea Chinei să-i adopte pe „Domnul Stiinta” şi „Domnul 
Democraţie“, iar odată cu apariţia lui Dewey, se părea că Domnul Stiinta sosise. Chen Duxiu, cofondator 
al PCC, a spus că Dewey întruchipa, după părerea lui, întregul spirit al mișcării. Mao Zedong era de 
părere că teoria lui educațională „merita din plin să fie studiată“.* 

Adorat ca un erou progresist şi modernizator, Dewey va rămâne în China pentru un turneu care a durat 
mai mult de doi ani, ţinând peste două sute de prelegeri în fata a mii de fani adoratori. Multe dintre 
acele prelegeri au fost apoi traduse în cărți devenite best-seller si distribuite în toată tara. A fost omagiat 
ca „un al doilea Confucius” si poreclit Dewey Du Wei — „Dewey cel Mare”. 


Dewey cel Mare ajutase deja la transformarea Americii. Far călăuzitor al mișcării progresiste pentru 
educație ce inmugurea in America, condusese cu succes o misiune de reasezare completa a sistemul de 
învățământ american, remodelând istoricele colegii liberal-umaniste ale țării ca să copieze noile 
„universităţi de cercetare“, administrate central, la mare modă în Germania, și totodată revizuind 
complet scopul și pedagogia educaţiei publice. În timp ce instituţiile vestice de învăţământ se 
concentraseră, secole de-a rândul, în mare parte pe transmiterea culturală si formarea caracterului 
invataceilor pe care-i aveau în grijă, prin studiul umanioarelor si al virtuţilor clasice, Dewey socotea ca 
abordarea aceasta era perimată, şi, de fapt, chiar imorală. 


Influențat de noua filozofie a pozitivismului logic, el credea că orice instruire a invataceilor să creadă in 
adevărul obiectiv si noţiuni cu autoritate despre bine si rău, era dăunătoare, și că omul individual însuși 
trebuie să fie cel care se angajează în „construirea binelui“. Sisemul de educaţie, așadar, trebuia să-și 
abandoneze misiunea seculară și să se concentreze în schimb pe a le preda invataceilor deprinderile 
tehnice necesare pentru a prospera în societatea industrială moderna — inclusiv, ca aspect de maximă 
importanţă crucială, „cum să gândească“ în termeni rationali si ştiinţifici. 


Există numai doud sexe. 
Transgenderismul este o minciună. Aparati copiii! 


Dar, bineînţeles, Dewey si colegii lui care-i impartaseau convingerile, voiau de fapt să modeleze 
caracterul copiilor americani, doar că într-un mod diferit de vechea ordine. Pentru Dewey, care credea că 
democraţia nu era o formă de guvernare, ci un proiect etic, contopirea guvernării cu metoda științifică 
era singura cale posibilă spre atingerea progresului politic si uman. Numai că, pentru aceasta, va fi 
necesar mai întâi să fie schimbaţi votantii democraţiei. 


Dewey considera că educaţia publică era „metoda fundamentală de progres şi reformă socială“, tocmai 
pentru era, scria el, „singura metodă sigură de reconstrucţie socială“. Reconstrucţia socială însemna 
reproiectarea inginerească a societăţii. Frank Lester Ward, profesorul si mentorul lui Dewey (si primul 
preşedinte al Asociaţiei Sociologic Americane) se arăta inca şi mai putin sfios: scopul educaţiei formale, a 
spus el, era acum acela de a fi „un proces sistemic pentru fabricarea opiniilor corecte“ în mintea 
publicului. (Ar trebui așadar, a adăugat el, să fie adus sub controlul exclusiv al guvernului, dat fiind că 
„rezultatul dorit de stat este complet diferit de cel dorit de părinţi, tutori si elevi.”) 


Reconstruirea societăţii pe principii științifice va necesita remodelarea oamenilor ca să fie compatibili cu 
noua lor maşină. O societate reconstruită va trebui să fie edificată pe baza unui individ reconstruit: un 
Om Nou, eliberat de toate superstitiile primitive ale trecutului său si de irationalitatile dezordonate ale 
fostei sale naturi. Acest proiect antropologic era adevăratul scop al lui Dewey si al mișcării sale pentru 
educație progresistă — erau Programatori. 


Ridicat într-o funcţie din care avea maximă influenţă, de președinția lui Wilson (care îşi exprimase 
propria dorinţă „de a-i face pe tinerii gentlemeni ai generaţiei care se ridică pe cât mai neasemănători 
posibil cu taţii lor”), Dewey, alături de colegii lui, a avut posibilitatea să înceapă acest demers mai întâi 
prin revolutionarea sistemului de învățământ, astfel încât să facă generațiile viitoare mai pliabile prin 
desprinderea lor sistematică de trecutul lor si de loialitatile lor tradiționale, si prin deconstruirea 
întregului mod în care tinerii vedeau lumea. 


Mao, intre timp, va imbratisa acelasi proiect, cu o deosebita placere. Americanii progresisti ai 
începutului de secol XX, ca Dewey si Wilson, căpătaseră un obicei de a se referi la China si la poporul 
chinez atribuindu-le calitatea de a fi minunat de „plastici“, cu deosebire potriviti să se lase modelati 
după voie în mâinile unor „occidentali puternici si capabili“, cum medita Wilson în 1914. China ca tara 
putea, după părerea lor, să servească drept laborator ideal pentru experimentare socială. Mao a fost de 
acord. Poporul chinez, a început el să spună afectuos, era „mai întâi de toate sărac, iar în al doilea rând, 
cu mintea goală“ — adică pânza perfectă pentru tabloul viziunii sale comuniste. Ceea ce nu era de fapt 
adevărat, fireşte — chinezii aveau în spate milenii întregi de istorie bogată si de cultură tradițională. 
Așadar, a fost nevoie de nu puţină muncă din partea lui Mao, ca să golească minţile poporului la nivelul 
dorit. 


Lucru pe care a pornit să-l realizeze printr-un proces pe care el l-a numit „Reforma Gândirii“. Desfăşurat 
de probă mai întâi în tabăra comunistă izolată din Yanan, în perioada 1942-1943, iar apoi impusă cu 
forța întregii tari, în anii 1950, după preluarea de către PCC a controlului asupra Chinei, Reforma 
Gândirii a fost un proces de folosire a îndoctrinării, presiunii publice și terorii pentru a produce indivizi 
docili si ușor de controlat. 


Explicit bazat pe noile teorii ale conditionarii psihologice pavloviene importate din URSS, si foarte 
admirate de Mao, procesul de reformare urmărea întotdeauna aceeași metodă distinctă: ceasuri 
nesfârşite de „studiu“ si „discuţii“ în grup, unde tăcerea nu era o opţiune; „autocritici“ repetate si 
mărturisiri în scris, care pretindeau „să-ți pui sufletul pe masa” în numele autoperfectionärii şi educării 
în colectivitatea binefăcătoare; încurajarea vecinilor si a colegilor să se raporteze unii pe alții, acuzând 
pretinse metehne dăunătoare, delicte și idei greşite; împărțirea oamenilor în clase sau grupuri „bune“ si 
„rele“; izolarea cate unui individ luat la ochi o dată si „convingerea“ foștilor prieteni şi aliaţi să se alăture 
într-un atac simultan împotriva lui; şedinţe „de luptă“ in masă, menite să-l copleseasca şi să-l umilească 
pe cel luat la ţintă şi să transforme o epurare politică într-un spectacol public si o lecţie de tras 
invataminte; forțarea oamenilor să-și ceară iertare târându-se în genunchi, urmată apoi de milostivire 
„magnanimă“ temporară si mântuire, sau, daca nu, de respingere si distrugere a individului, in chip de 
avertisment pentru alții; și repetarea ciclică, cu persecutarea unor noi ţinte. 


Dacă individul luat drept ţintă era vinovat de ceva sau nevinovat, ori măcar loial sau nu, nu avea absolut 
nicio relevanţă. Aşa cum nici scopul nu era să convingă sau să determine pe cineva să se răzgândească. 
Nu asta era ideea. Așa cum relata un martor după ce asistase la persecutarea nemiloasă a unui cadru de 
partid de o loialitate entuziastă: „Abia mai târziu mi-am dat seama că comuniștii fuseseră perfect 
conștienți de loialitatea [lui] fata de cauza lor si tot atât de conştienţi erau că, după «reformare», și-l 
înstrăinaseră. Dar reușiseră să-l terorizeze în asemenea hal, încât, de atunci încolo, indiferent ce ar fi 
gândit, el vorbea şi se purta în fiecare clipă a existenţei sale lucide exact aşa cum voiau comuniștii. Odată 
adus în această stare, comuniştii se simțeau mai linistiti și mai siguri în privinţa lui.” 


Metoda aceasta de programare era combinată cu un efort de a crea un mediu informațional integral 
controlat şi în totalitate fluid, în care nimeni nu putea fi complet sigur ce anume era adevărat sau 
„corect“, în niciun moment dat. Jurnalismul si literatura erau strict cenzurate; satira era scoasă în afara 
legii. Cărturarii și educatorii trebuia să-şi revizuiască în mod repetat lucrările scrise, ca să se conformeze 
cu cea mai recentă ortodoxie de partid; unii isi rescriau de zeci de ori articolele sau cărţile, ori renuntau 
de tot la ele. Cărţile în general erau de regulă surse de informaţii prea stabile ca să fie permise, deci erau 
distruse — împreună cu vaste depozitorii ale izvoarele istorice şi cunoştinţelor Chinei — la o scară aproape 
inimaginabilă. La Shanghai, de pildă, în numai două luni ale anului 1951 au fostr distruse 237 de tone de 
cărți. La Shantou în mai 1953, un rug gigantic a ars întruna timp de trei zile, ca să poată incinera vreo 300 
000 de volume reprezentând „vestigii ale trecutului fedual“. Organele de propagandă lozincardă ale 


partidului au devenit singurele surse permise de informatii si toata lumea a descoperit ca, pentru 
propria siguranţă, nu avea încotro si trebuia să le urmărească indreaproape, în încercarea de a rămâne la 
curent cu „linia partidului“ în permanentă deplasare. 


Căsătoria; are, loc, numai intre, bărbat și femeie. 
i "Familia gay e 0 iluzie distrugătoare 


Acest proces de îndoctrinare ideologică si control total - numit colocvial xinao (ERĂ, la propriu: 
„spălarea creierelor“) — îşi va câștiga faima cea mai mare în timpul Revoluţiei Culturale ulterioare a 
Chinei, dar a fost în realitate întregul fundament al maoismului, de la bun început. lar aceasta, pentru ca 
dădea rezultatele scontate. Jurnalistii străini cărora li s-a permis să viziteze tabăra Yanan în 1944 au 
remarcat un „aer de intensitate nervoasă“, permanent si „înăbuşitor“, şi că, deşi „majoritatea oamenilor 
aveau figuri foarte sincere şi expresii serioase“, nici măcar unul singur, în afara liderilor de la vârf, ca 
Mao, nu făcea vreodată măcar o glumă. „Dacă le pui aceeaşi întrebare unui număr de douăzeci sau 
treizeci de oameni, fie ei intelectuali sau muncitori, răspunsurile lor sunt întotdeauna mai mult sau mai 
puţin aceleași“, se minuna un jurnalist. „Până și la întrebările despre dragoste, pare să existe un punct de 
vedere care a fost decis în şedinţe.“ Cu timpul, toată tara va fi redusă la aceeaşi stare de conformare. 


Reforma Gândirii a fost probabil cel mai cuprinzător si mai dramatic proces de îndoctrinare ideologică 
aplicat vreodată. A fost totodată incredibil de violent și destabilizator, cu milioane de oameni ucişi doar 
pe parcursul primelor campanii de reformă si „rectificare“ ale lui Mao. Realitatea lui, prin urmare, 
neindoios că le-ar fi îngrozit sensibilitatea lui Dewey si rafinatilor săi intelectuali progresiști. Dar scopul 
lui fundamental a fost exact acelaşi ca al lui Dewey: să demoleze atât de complet vechile moduri de a trăi 
si de a gândi ale oamenilor, încât natura umană să poată fi desființată şi pe ruine să se poată construi un 
Om Nou si o Societate Noua.** 


Această viziune utopică totalizantă, atât de integrală comunismului, este pur si simplu expresia supremă 
a tuturor compulsiunilor ideologice necruțătoare ale managerialismului de a reproiecta şi de a controla 
lumea întreagă, cu tot ce există în ea, aşa cum cineva ar controla o maşină. 


Totuşi, e perfect adevărat că metoda lui Mao, a forţei brute, era deosebit de primitivă. În 
managerialismul moderat al Vestului, efortul de a construi un Om Nou mai sigur politic, cu o gândire 
mai corectă, va adopta metode de departe mai subtile, mai sofisticate și mai blânde pentru spălarea 
creierelor. 


*Desi Mao il va denunta ulterior pe Dewey, împreună cu teoriile lui progresiste, acuzându-l că ar fi 
reformist, mai degraba decat suficient de revolutionar. 


** Când neomarxistii si adepţii teoriei critice din anii 1960, ca Paulo Freire 
(https://www.firstthings.com/web-exclusives/2023/07/the-left-is-reengineering-the-human-soul-our- 
children-are-the-guinea-pigs), recomandau sa fie acaparate scolile, pentru a se asigura ,,un instrument 
extraordinar care ajuta la edificarea unei societati noi si a unui om nou”, ei de fapt nici nu aveau nevoie 
să importe vreo idee nouă, străină, din marxism, ca să-şi susțină teoria... America era deja adâncită în 
propriile tradiţii aproape identice de managerialism educaţional progresist. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4 și partea 5 
(https://reactionarii.home.blog/2023/09/22/democratie-si-democratie-convergenta-cu-china-partea-a-v- 
a/#more-3633). 

Germania si Japonia au capitulat in 1945, dar Al Doilea Razboi Mondial nu s-a terminat. Liberalismul 
managerial se angajase in primul sau razboi ideologic global, iar odata oprite impuscaturile, bätälia 
ideologică abia atunci începea. Europa, ba chiar si patria-mamă americana însăşi, încă nu fuseseră cu 
adevărat eliberate. Problema era că fascismul “continua să pândească din umbră” în mintea oamenilor 
de pretutindeni. Eradicarea lui va impune nimic mai puţin decât transformarea psihologică a unor 


populații întregi. 


Cel putin aşa suna concluzia mișcării politico-psihanalitice conduse de autointitulatul freudo-marxist 
german Wilhelm Reich, care a ajuns să fie convins că germanii din clasa muncitoare erau susceptibili la 
autoritarism din cauza sexualităţii lor nesănătos „refulate“ şi a atasamentului arătat rolurilor traditional 
împărţite pe sexe. Numai prin eliberarea lor de constrângere sexuală (Reich a inventat expresia 
„revoluţie sexuală“) si mai ales prin nimicirea o odată pentru totodeauna a structurii rigide a familiei si a 
autorităţii figurii patriarhale a tatălui — adică a Fiihrerului — se va putea să fie reformați, iar psihicul lor 
putea deveni sigur pentru democraţia liberală. 


Așa cum a explicat (vezi aici (https://unherd.com/2022/12/the-politics-of-masturbation/)) cu abilitate 
Matthew Crawford (https://theupheaval.substack.com/p/upheaval-interview-matthew-b-crawford), prin 
identificarea structurii societății ca fiind nu doar nedreaptă politic sau economic, ci şi „bolnavă“ 
psihologic, Reich si colegii lui freudo-marxisti născociseră un „program politic care va cere nimic mai 
puţin decât o revoluţie morală, acţionând la cel mai profund nivel al individului“. Revoluţia marxistă 
veritabilă și durabilă va fi realizată nu de proletarul cu ciocanul, ci de psihoterapeutul profesionist. 


În timpul războiului, ideile lui Reich şi-au câştigat multi adepţi printre membrii elitei manageriale 
liberale si educate, care populau esaloanele superioare ale serviciilor americane de securitate, mai ales în 
interiorul OSS (agenţia precursoare a CIA). Proiectul lui politico-terapeutic freudian a fost curând 
preluat de Înaltul Comisariat Aliat condus de Statele Unite, ca element de bază al programului lansat la 
scară largă de guvernul militar omnipotent pentru „denazificarea“ Germaniei. În departamentele de 
psihologie si de sociologie ale universităților germane au fost angajaţi emigranți intorsi acasă, deseori 
selectați dintre freudo-marxisti și dintre toreticienii critici adiacenti intelectual ai Școlii de la Frankfurt, si 


transformati în vehicule pentru promovarea reeducarii in masa a germanilor. Obiectivul nu-si propunea 
nimic mai putin decat ,,transformarea mintala a omului german”, asa cum propuneau planurile 
intocmite de Max Horkheimer, liderul Scolii de la Frankfurt. 


Proiectul acesta a fost apoi imediat re-importat si in America. Înainte măcar ca războiul să se fi terminat, 
guvernul Statelor Unite a început să finanţeze și să faciliteze un nou val de studii psihologice, îndrumate 
de psihanalisti refugiați europeni. Departamentul de Război, de exemplu, a desfășurat studii pe soldaţi 
lăsaţi la vatră, externalizând aceste cercetări în seama unor psihanaliști care dădeau vina pentru cäderile 
nervoase din timpul luptei nu pe stresul acut, ci pe refulările vieții de familie conservatoare din perioada 
copilăriei. Lucrarea de departe cea mai influentă, însă, avea să fie produsă de Theodore Adorno, 
membru al Școlii de la Frankfurt, care a elaborat un nou model pentru evaluarea psihologică, denumit 
„Scala F“ (cu F de la Fascist). 


Există | numai doua sexe. 
Transgenderismul este 0 ‘0 minciună. Aparati copiii! 


Scala F, scoasa de Adorno direct din propriul pix, era un chestionar care evalua acordul subiectilor cu 
credinţe si trăsături standard conservatoare sau de dreapta (cum ar fi religiozitatea, credinţa în 
deosebirile inerente dintre cele două sexe sau ,,conventionalismul” general, adică „conformitatea cu 
normele şi valorile societale tradiționale ale clasei mijlocii“) şi le însemna pe răboj ca dovezi ale unor 
simpatii fasciste latente. Dat fiind că Adorno si discipolii lui erau marxişti, chestionarul îi clasifica initial 
pe subiecţi pe o axă împărţită între atitudinea autoritaristă si cea revoluționară (opoziţia în fata 
revoluției fiind ,,autoritarism”), dar, ca să le câștige si mai mult simpatia sponsorilor lor americani, axa a 
fost rebotezată ca mergând de la autoritarism la „democraţie“. 


Această „cercetare“ va da mai târziu baza pentru The Authoritarian Personality („Personalitatea autoriara” 
— 1950), un volum care a devenit una dintre cele mai influente lucrări de psihologie produse vreodată, 
structurând întreaga direcţie a studiilor de psihologie din Statele Unite pe multe decenii de atunci încolo, 
si alimentând convingerile curentelor de stânga contraculturale ale anilor 1960 (şi mai departe). Mai 
presus de orice, a realizat o spectaculoasă mişcare de jiu-jitsu politico-lingvistic: să redefinească cu 


succes înțelegerea publică a fascismului — în realitate însăși esenţa unui regim managerial tehnocrat dur, 
obsedat să exploateze fuziunea stat-corporatii pentru a promova puterea colectivă, eficiența omogenă si 
progresul ştiinţific de sus în jos —, ca fiind sinonim cu populismul democratic conservator. 


Cu această nouă definiţie la îndemână, dovada simpatiilor fasciste putea fi deci descoperită peste tot în 
Statele Unite. Așa cum relata Martin Bergmann, psihanalist în Armata SUA între 1943-1945, pentru un 
documentar BBC din 2022 intitulat The Century of the Self („Secolul sinelui“), turneele de evaluare 
efectuate de psihologii guvernamentali în America de mijloc, pentru a descoperi „ce se petrece în toate 
acele orășele“ dintre cele două coaste civilizate, a dat la iveală „o tara mult mai problematică“ decât isi 
imaginaseră ei vreodată, plină cum era, din câte se părea, cu familii normale de oameni din clasa mijlocie 
care cresteau mici iubitori de Führer din fasä. 


Guvernul Statelor Unite a trecut instantaneu la acţiune, cerându-le experţilor să spună cum poate fi 
controlat acest dușman periculos din interior. Răspunsul, așa cum îl relatează Bergmann, a fost că „este 
nevoie de o ființă umană care poate să internalizeze valorile democratice.“ Un Om Nou liberal- 
democrat. „Psihanaliza aducea cu ea promisiunea că se poate face acest lucru“, își aminteşte el. 
„Deschidea noi perspective asupra modului în care structura interioară a ființei umane poate fi 
schimbată, asa încât individul să devină un suporter si un intretinator liber şi mai insufletit al 
democrației.“ 


Ca urmare, Guvernul SUA „și-a asumat antifascismul ca pe un mandat mai amplu de transformare 
morală si socială“, cum formulează Crawford chestiunea. Brusc, „viețile launtrice ale americanilor erau 
un lucru care trebuia sa fie gestionat. Antifascismul în Statele Unite va fi o ştiinţă a ajustării sociale, 
acționând la un nivel profund al psihicului, având ca model efortul paralel al guvernării de ocupaţie din 
Germania.“ 


În 1946, preşedintele Truman a declarat o criză a sănătăţii mentale în Statele Unite si Congresul a 
promulgat legea naţională a sănătății mentale, împuternicind un organism al statului administrativ — 
Instituele Nationale ale Sănătăţii — să desfășoare o misiune de gestionare a stării psihologice a 
americanilor. Sute de proaspeţi psihanalisti au fost formați și trimiși să înființeze „centre de îndrumare 
psihologică“ în orașe din toată America. Terapeuti, consilieri si lucrători sociali au început să-şi vâre 
nasul în toate aspectele vieţii de familie, ale timpului petrecut la școală si ale vieţii profesionale. 

Se născuse statul terapeutic. Începând din acest moment, gestionarea vieţii mentale si a celei emoţionale a 
americanilor va fi o datorie a statului si a „societăţii civile“, nu doar a individului si a comunităţii sale 
sociale proxime, din imediata vecinătate. Proiectul lui Dewey de programare a individului se extinsese 
de la populaţia minoră la întreaga populaţie adultă. Ceea ce, fireşte, se potrivea perfect cu imperativul 
de bază al regimului managerial, care caută permanent să atragă mereu mai multe aspecte ale existenţei 
în tandra imbratisare a competenţei sale fremătătoare. 


Dar dezvoltarea statului terapeutic i-a permis totodată, foarte convenabil, elitei manageriale, să-i 
marginalizeze si mai abitir, ba chiar să-i si patologizeze, pe dușmanii ei din clasa de mijloc. “Täränoii” 
nu mai erau doar inapoiati, mai aveau si probleme mentale și erau instabili psihic. Doar prin spălarea 
psihicului lor si adoptarea de către toţi a aceloraşi gânduri, credinţe si moduri liberale de a trăi, ca ale 
clasei manageriale profesioniste, puteau spera să fie vreodată vindecati. 


Așa cum observa Christopher Lasch în cartea lui din 1991 despre progresivism, The True and Only 
Heaven („Adevăratul şi unicul Paradis”), în acest fel, Adorno şi moştenirea lui terapeutică „au substituit 
un idiom medical celui politic şi au relegat o gamă largă de probleme controversate domeniului clinic — 
studiului «ştiinţific», aflat la polul opus fata de dezbaterea filozofică şi politică. Procedeul a avut ca efect 
să facă inutilă discutarea chestiunilor morale și politice pe baza meritelor lor.“ Numai irationalitatea 
cuiva cu mintea rătăcită putea acum să explice dezacordul cu proiectul managerial progresist. Cam la fel 
ca sub comunism în China şi în Uniunea Sovietică, disidenta a devenit aptă de desconsiderare ca formă 
de devianta. 


lar devianta însemna fascism. Deci, cu burghezia clar în pericol să explodeze în orice clipă în pasul de 
gâscă, se putea stabili o diferenţiere de tip prieten sau dușman: puteai să fii ori în mod rațional pentru 
managerialismul progresist — alias „democraţie liberală“ — fie împotriva lui, si, drept urmare, un aliat 
irațional al autoritarismului și un pericol la adresa societăţii. 


„Antifascismul“ putea acum să capete aceeași semnificaţie si funcție ca sub Mao: smolirea oricărui 
opozant al proiectului revoluționar propus de regimul managerial, ca trebuind în mod necesar să fie 
distrus preventiv, şi nu supus dezbaterii. 


Căci, dacă „întreaga perioadă postfascistă este una a pericolului clar şi prezent“, cum afirma încă un 
component al Școlii de la Frankfurt, Herbert Marcuse (care a lucrat direct pentru OSS între 1943 si 1950), 
în eseul lui de referință „Ioleranţa represivă“, atunci tradiţia de libertăţi cetăţeneşti şi neutralitate 
liberală a Americii putea fi în mod justificabil revizuită, pentru a preîntâmpina resurgenta pericolului 
fascist. O „toleranţă eliberatoare“ veritabilă va ajunge apoi să atragă după sine „retragerea tolerantei fata 


de mișcările regresive si toleranța discriminatoare în favoarea tendințelor progresiste“. 


Progresul si justiția vor presupune de fapt „retragerea drepturilor cetăţeneşti de la cei care le împiedică 
exercitarea“ (adică de la „mișcările de dreapta“). În paralel, „pacificarea reală [a pre-fasciștilor] impune 
retragerea tolerantei înainte să se ajungă la fapte, în etapa de comunicare prin discurs, cuvânt scris si 
imagine“. 


Un asemenea regim de cenzură anvizajat, având ca ţintă „să distrugă tirania opiniei publice“, va fi un 
prim pas în direcţia încurajării unei „dictaturi educaţionale democratice“ si luminate, călăuzită de acei 
puţini aleși care „au învăţat să gândească rational si autonom“. Cu toate că o asemenea „suspendare 
extremă a dreptului la liberă exprimare si liberă asociere“ ar fi „într-adevăr justificată numai daca 
întreaga societate se află într-un pericol extrem”, si Marcuse, la fel ca restul intelighentiei, putea să arate 
spre redefinirea fascismului făcută de colegul său Adorno, pentru a susține „că societatea noastră se află 
într-o astfel de situaţie de urgenţă si că a devenit starea normală a lucrurilor“. Abia câteva decenii mai 
târziu isi vor căpăta urmașii intelectuali ai lui Marcuse sansa de a începe să valorifice pe deplin aceasta 
stare de excepţie în numele antifascismului. 


Dar dezvoltarea statului terapeutic va avea între timp consecinţe inca si mai profunde pe termen lung 
pentru fundamentele democraţiei americane. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5 și partea 6 
(https://reactionarii.home.blog/2023/09/24/domnul-stiinta-si-omul-nou-convergenta-cu-china-partea-a- 
vi-a/#more-3639). 


Traducere dupa https://theupheaval.substack.com/p/the-china-convergence 
(https://theupheaval.substack.com/p/the-china-convergence) 

Opusul managerialismului este autoguvernarea. Autoguvernarea (sau „autogestiunea“ sau 
„autoconducerea“) are două sensuri. Cel putin în cazul americanilor, primul care le vine in minte este de 
regulă cel politic: libertatea pentru „noi, poporul“, de a ne guverna singuri, de a ne lua în mod colectiv 
propriile decizii, ca o comunitate localizată sau ca o naţiune distinctă, în legătură cu ce trebuie să se 
întâmple înăuntrul acelei comunități sau naţiuni, fără a ceda suveranitatea luării deciziilor vreunei 
autorități aflate la mare depărtare, fie ea străină sau colonială. Autoguvernarea, în acest sens, a fost 
idealul fondator central al entității numite Statele Unite ale Americii. Nu doar că a grăbit declanșarea 
Războiului de Independenţă, pentru preluarea suveranităţii de la autoritatea britanică, dar a și structurat 
republica federală a statelor independent guvernate, creată ulterior. 


Dar autoguvernarea poate să se aplice si la nivelul individului. Un individ autoguvernat este cel dispus 
și capabil să-și ia propriile decizii în privinţa a ce să gândească și ce să facă, şi cum să facă, mai degrabă 
decât să se întoarcă automat spre vreo autoritate exterioară care să facă aceste lucruri pentru el. În acest 
scop, el trebuie mai întâi să capete o oarecare încredere în propria capacitate şi autoritate de a judeca 
adevărul, de a hotari si de a acţiona, precum si curajul de a accepta existența unor riscuri si de a si le 
asuma. El trebuie să aibă o oarecare credinţă în propria pricepere, putere de acțiune şi capacitate de a 
realiza lucruri în lume (inclusiv prin cooperare cu alți oameni) și, prin aceasta, de a-și influența propria 
soartă și pe cea a comunității lui. În termeni psihologici, individul are un locus de control intern (pentru 
semnificație, vezi aici (https://ro.wikipedia.org/wiki/Locus_de_control)), mai degrabă decât unul extern. 
Cu alte cuvinte, trebuie să posede un anume grad de autonomie, de capacitate de a se bizui pe el însuși. 


Ca să fie capabil de acest lucru, însă, individul trebuie totodată, si în primul rand, să fie capabil să-şi 
exercite judecata rațională, pentru a-şi subordona imboldurile, dorinţele și emoțiile mai imediate sau mai 
animalice, îndeplinirii telurilor mai înalte si pe termen mai lung. El trebuie să fie capabil să îndure 
impunsatura psiho-emotionala a amânării recompensei sau satisfactiei; chinul muncii fizice necesare 
pentru a construi ceva; frustrările si neplăcerile învățării unei deprinderi noi; iritările şi derutele formării 
şi întreținerii unor relaţii interumane complexe; disconfortul emoţional de a auzi sau de a spune 
adevăruri dificile, dar necesare, și asa mai departe. Fără a fi capabil de genul acesta de reținere, 


autodisciplina şi stăpânire de sine, individul este de fapt incapabil să acţioneze cu putere veritabilă. In 
loc de aceasta, dacă nu este stăpân pe pasiunile lui, atunci — într-una dintre cele mai străvechi si mai 
consecvente revelații ale filozofiei clasice — va fi robul lor. 


Adevărata libertate, în sensul clasic al termenului, nu este, prin urmare, libertatea ca individul să posede 
sau să facă orice doreşte, oricând se simte împins s-o dorească, ci libertatea fata de despotismul dorinței, 
care face imposibilă suveranitatea rațiunii şi a moralității. Așadar, într-un sens real, autoguvernarea cere 
mai întâi guvernarea sinelui. Tocmai de aceea autoreglarea a fost istoriceste considerată, dintotdeauna, 
adevăratul semn distinctiv al maturității — al stadiului în care individul este pregătit să participe 
constructiv la viata cetăţii —, iar lipsa ei, un semn sigur al comportamentului în continuare copilăresc. 


Precum dedesubt, la fel si deasupra: un popor incapabil de autoguvernare va fi incapabil de 
autoorganizare și de autoadministrare politică. În loc de aceasta, oamenii acelui popor vor avea tot 
timpul nevoie — şi îşi vor dori — ca o mama politică sau un tată politic să domnească peste ei, să le dea ce 
le trebuie si să ia decizii în privinţa a ce este cel mai bine pentru ei. Doar slefuindu-si propria capacitate 
pentru virtuțile autoguvernării, vor fi ei în măsură să conducă ei înșiși. Si precum deasupra, la fel si 
dedesubt: un popor de oameni conduși de sus si cărora li se oferă totul de undeva de deasupra, ca si 
cum ar fi copii, nu va avea ocazia să-și dezvolte adevărata libertate a autoguvernării personale și 
comunale, ci va rămâne pe veci dependent, manipulat și înrobit. 


Pentru vechii greci şi romani, cea mai înaltă concepţie posibilă despre libertate era, așadar, să trăiască în 
cadrul unei entități colective autoguvernate, alcătuită din indivizi autoguvernati. Această idee antică a 
fost apoi preluată si extinsă de John Locke, si, printre alţii, de Părinţii Fondatori americani. Americanii 
au devenit admirati, ca remarcabilă personificare supremă a unui popor autoguvernat, tocmai datorită 
inseparabilei lor combinaţii de autonomie, autoorganizare colectivă şi sistem de autoconducere politică, 
pe care se sprijineau aceste virtuți. 


Ascensiunea managerialismului și a statului terapeutic au schimbat toate acestea. De la familie în sus, 
până si cele mai strâns închegate comunități autoorganizate — „micile plutoane“ ale lui Edmund Burke — 
s-au văzut constant şi perseverent dezmembrate de regimul managerial şi de neabătuta lui strădanie de 
colonizare si centralizare internă. Puterea de decizie si responsabilitatea pentru ea au fost transferate de 
la indivizi, familii și comunităţii, la birocratii îndepărtate și experți autorizaţi, iar acțiunea făcută să se 
supună unui hatis impenetrabil de reguli si reglementări abstracte. În paralel, statul terapeutic s-a 
integrat pe sine în toate sectoarele sistemului managerial, pe măsură ce concepţia terapeutică modernă a 
„sinelui“ — un fel de zeitate interioară inefabilă de care să te ocupi tot timpul, s-o urmezi, s-o saturi şi s-o 
adori — s-a contopit perfect cu principiile ideologiei manageriale si cu imperativele materiale ale 
capitalismului managerial. 


As cum observa Philip Rieff în cartea lui din 1966, The Triumph of the Therapeutic (,,Triumful 
terapeuticului“), promovarea consumerismului prin convertirea neîncetată a dorințelor în trebuinte, a 
ajutat la convingerea majorităţii că starea de confort si amuzament a sinelui, cu satisfacerea dorințelor 
sale, era „binele suprem“. În paralel, statul terapeutic a ostracizat reprimarea sinelui (adică 
autocontrolul) ca fiind ceva dăunător și periculos ideologic. Liberationismul managerial a lucrat astfel 
mână în mână cu piaţa, în a desprinde progresiv si a îndepărta normele si tradițiile care incurajau 
reținerea de sine. Libertatea şi vrerea au fost reduse la plăceri puse la dispoziție spre consum, de ceea ce 
Rieff numea „o etică etern interimară a eliberării“ din chingile disciplinei sociale si ale interdictiilor 
morale. Tot mai multe asemenea constrângeri va trebui să fie găsite și rupte în bucăţi, pentru a ne putea 
bucura de şi mai multă eliberare. 


Dar, asa cum a subliniat odata Lasch, ,,atrofierea mecanismelor informale de control duce irezistibil la 
expansiunea controlului birocratic“. Cu cat oamenii sunt mai putin dispuși si mai putin capabili să 
practice autoguvernarea la nivel individual si colectiv, cu atat vor aparea si se vor instala mai multe 
reguli formale și sisteme de autoritate externă, ca să microgestioneze ce vor oamenii și comunitățile si 
cum se comportă. Un grad sporit de anarhie morală și socială tinde să producă mai mult control din 
partea statului, nu mai putin. 


Revoluţia contraculturala a anilor 1960, cu strădania ei „antiautoritaristă“ de a „elibera“ sinele de 
constrângeri, i-a servit prin urmare perfect regimului managerial. A sfasiat grabnic traditionalele 
legături informale ale comunităților stabile și reziliente, care de secole ajutaseră să-i pună la adăpost pe 
indivizi, şi a rupt în bucăţi normele morale care îi ajutaseră să-şi structureze şi să-şi disciplineze existența 
fără ajutorul statului. Astfel “eliberat”, individul care se exprimă pe sine a fost declarat rege cu numele, 
dar lăsat mult mai izolat, mai singur si mai vulnerabil, în realitate. Un asemenea individ atomizat s-a 
dovedit o pradă mult mai uşoară pentru corporatia de masă, care s-a năpustit să ofere de cumpărat tot 
soiul de substitute pentru ceea ce fuseseră altădată bunuri sociale comune, precum şi pentru stat, care a 
acţionat la cerere ca să garateze suveranitatea acestor euri eliberate și să le protejeze de proprile lor 
alegeri. Cu capacitatea de autoguvernare astfel degradată şi încurajat să se gândească la sine ca 
depinzând de stat pentru a-și păstra libertatea, publicul n-a făcut decât să ceară, mereu și mereu mai 
mult, un management din partea unei autorități superioare. 


Căsătoria; are, loc, numai între, bărbat și femeie. 
, "Familia gayne 0 iluzie distrugătoare 


Deloc surprinzător, anii 1960 au produs o mare explozie de administrare birocratică în America, statul 
fiind mai mult decât fericit să demareze o serie de grandioase proiecte de management social cum ar fi 
Războiul contra Sărăciei, Marea Societate şi Legea Drepturilor Civile. Acestea nu doar că au turbo- 
alimentat creșterea aparatului administrativ, dar s-au dovedit si fundamentale în a propulsa 
expansiunea sistemului managerial dincolo de limitele statului, amplificând enorm rolul managerial al 
organizaţiilor nonprofit şi aducând inevitabil după sine crearea unor inovații precum departamentul 
modern de Resurse Umane, care acum îndeplinește practic rolul de mână lungă a statului managerial în 
mai toate firmele din sectorul privat, obligându-le să se conformeze. 


Dar chiar si aceste proiecte utopice se poate sa fi fost mai putin semnificative pentru expansiunea 
managerialismului, decat transformarea psiho-politica mai profunda a americanilor, pe care de fapt au 
reflectat-o: dintr-un popor care pretuia cu înflăcărare propria autonomie a deciziei si independenţa în a 
se autoguverna, la un popor programat să renunţe prompt si de bunăvoie la orice libertate esenţială, în 
schimbul securităţii. Se instituise în fapt un nou contract social: oamenii vor oferi conformare la a se lăsa 
„manageriaţi“, iar în schimb, regimul managerial le va furniza mereu mai mult confort şi mai multă 
securitate — nu doar fizică, ci şi psihologică. 


Astăzi, America nu mai este nici pe departe singură, in această privinţă. Când COVID-19 și-a facut 
apariția prima dată, regimul managerial din China a impus imediat măsuri draconice de izolare în 
numele siguranţei publice, închizând locuitorii unor oraşe întregi la ei în casă, trăgând oblonul peste 
întregi sectoare economice si smulgandu-i pe oameni din familiile lor ca să-i târască în lagăre de 
carantină. Si a continuat cu aceste politici nationale autodistructive timp de trei ani după ce devenise 
clar, din punct de vedere ştiinţific, că virusul avea o mortalitate relativ moderată şi nu ridica atât de mari 
riscuri pentru sănătate, nici măcar pe aproape încât să necesite un asemenea nivel de reacție. Dar, pe 
măsură ce virusul a început să se răspândească în lume, statele manageriale din Vest, mai ales, s-au uitat 
spre China nu cu groază, ci cu admiraţie. Totuşi, initial ele au presupus că occidentalii nu vor accepta in 
ruptul capului un asemenea de nivel de control managerial din partea regimului lor. Asa cum a 
recunoscut profesorul Neil Ferguson, care a dirijat prima reacţie a Marii Britanii la COVID, într-un 
interviu din 2020 (aici (https://unherd.com/thepost/neil-ferguson-interview-china-changed-what-was- 
possible/)), birocratii din sistemul sănătăţii publice voiau să adopte „intervenţia inovatoare“ a Chinei, 
dar iniţial au renunţat la idee, considerând-o un lucru pe care popoarele vestice pur și simplu nu l-ar 
tolera. Dar se înșelau: „Este un stat comunist, al unui singur partid, ne-am spus noi. N-am putea scăpa 
nepedepsiti în Europa, ne-am gândit ... după care Italia a făcut-o. Şi ne-am dat seama că putem“, jubila 
Ferguson. O majoritate a publicului britanic, de fapt, a vociferat în favoarea securității unei vieţi strict 
gestionate în condiții restrictive, de lockdown — și încă o preferă (vezi aici 


(https://unherd.com/2023/03/why-doesnt-britain-regret-lockdown/)). 


Astfel, „sentimentul a ceea ce este posibil, din punctul de vedere al controlului, s-a schimbat de-a 
dreptul dramatic“ în Occident, a explicat Ferguson. Curând, ţările din toată lumea vestică adoptaseră și 
impuseseră modelul chinez. 


Ceea ce n-ar fi trebuit să fie o surpriză. Obsesia siguranţei este în totalitate tipologică pentru societățile 
manageriale de oriunde, moderate sau dure, din Sacramento sau Shanghai. În vârful piramidei, elita 
managerială firește că va fi obsedată să exercite un control total — pentru ca societatea să funcționeze 
precum mașinăria pe care elita o visează — si să înăbuşe din fașă orice manifestare imprevizibilă si orice 
activitate nesupravegheată sau rezistenţă voită. Pentru eșalonul managerial mediu, a te îndoi sau a te 
abate de la regulile si procedurile masinäriei birocratice este nu atât de neconceput, cât inimaginabil de 
imoral și declasat: pentru funcţionarul aparatcik* pios, conformarea cu mașina si cu modelele sale experte 
constituie baza atitudinii de bun cetăţean şi a avansării personale, în timp ce luarea independentă a 
deciziilor presupune o sumedenie de riscuri; „computerul spune că nu“ este practic o deferire la legea 
sfântă. 


Jos de tot, atomizarea socială, nihilismul relativist fără fond si neajutorarea dobândită, produse de 
managerialism, cultivă în rândul maselor de indivizi o stare de permanentă anxietate; în încercarea de a- 
si domoli această nelinişte, multi dintre ei cer apoi ei înşişi ca mereu mai mult control managerial să fie 
exercitat de sus peste vieţile lor. Se creează un ciclu al codependentei, care se accelerează pe măsură ce 


regimul managerial descoperă că poate să scoată permanent la geam noi obiecte ale fricii, de care apoi sa 
protejeze cu generozitate publicul. Regimul devine o mama devoratoare, proiectând asupra copiilor săi 
slăbiciune închipuită, ca să-i tina legaţi de ea si sub influenţa ei. 


„Omul nou“ dorit de managerialism nici nu este un om în adevăratul sens al cuvântului, ci un copil mic; 
dependent de altcineva și incapabil de autoguvernare; veşnic având nevoie de ceva și consumând veşnic 
ce i se dă; o tablă goală, pe care se poate scrie orice, un bot de plastilină maleabilă şi influentabila prin 
simplă sugestie; iubindu-i pe cei care îl îngrijesc, dându-le crezare si considerându-i omnipotenti si 
mânati de compasiune — supusul managerial perfect. Mentinerea unei asemenea stări de imaturitate face 
posibil un gen de regim inedit istoriceşte și atotconsumator. 


O putere imensă și tutelară 


Scriind despre experienţele călătoriei sale în America anilor 1830, Alexis de Tocqueville s-a chinuit să 
dea un nume viitorului sumbru pe care îl prevedea ca foarte probabil să amenințe tânăra tara, căci „soiul 
de oprimare care ameninţă naţiunile democratice nu seamănă cu nimic care să fi existat vreodată înainte 
pe lume“. El a căutat „în van după o expresie care să transmită exact ideea, în întregul ei“, fiindcă 
„vechile cuvinte ca despotism si tiranie nu se potrivesc“ pentru a o descrie. În mintea lui, el a văzut „o 
mulțime fără număr de oameni, toți egali si la fel“, şi toți „căutând neîncetat să-şi procure plăecerile 
mărunte şi meschine cu care isi încarcă peste măsură viata”. Și „fiecare dintre ei, trăind separat, rămâne 
tot atât de străin soartei tuturor celorlalţi“, fiecare om existând „doar în el însuși si doar pentru el 
însuşi.“ În acest stat atomizat si dezorganizat, chiar „dacă neamul încă îi mai rămâne al lui, se poate 
spune în orice caz că şi-a pierdut tara”, căci: 


Deasupra acestui soi de oameni se ridică o imensă putere tutelară, care isi ia numai şi numai asupra-si să le 
asigure plăcerile şi să le aibă soarta în grijă. Puterea aceea este absolută, minuțioasă, regulată, chibzuită şi 
domoală. Ar fi ca autoritatea unui părinte, dacă, aidoma acelei autorități, scopul ei ar fi să-i pregătească pe 
oameni pentru a fi oameni în toată firea; dar ea caută, dimpotrivă, să-i țină într-o copilărie perpetuă: este mai 
mult decât mulțumită ca oamenii să se bucure, cu condiția ca lor prin gând să nici nu le treacă altceva. Pentru 
fericirea lor se trudeşte o asemenea guvernare, dar ea alege să fie unicul agent şi unicul arbitru al acelei fericiri; 
le garantează siguranța, le prevede si le satisface trebuintele, le mijloceste plăcerile, se ocupă de grijile lor 
principale, le dirijează indeletnicirile de muncă, reglementează transmiterea proprietăților şi le subimparte 
mostenirile — ce mai rămâne, decât să-i scutească cu totul de grija gânditului si de sâcâiala traiului? 


Astfel, în fiecare zi ea face ca exercitarea autonomiei libere a omului să fie tot mai putin utilă şi mai putin 
frecventă; ea circumscrie voința într-o arie mai îngustă şi, treptat, îi răpeşte omului toate prilejurile de se folosi 
pe sine. Principiul egalității i-a pregătit pe oameni pentru aceste lucruri; i-a predispus să le îndure si, deseori, 
să le vadă ca pe foloase în avantajul lor. 


După ce a reuşit astfel să apuce pe rând fiecare membru al comunității în strânsoarea-i de oțel si să-l modeleze 
după cum doreşte, puterea supremă îşi va întinde apoi brațul asupra întregii comunități. Ea acoperă suprafața 
societății cu un păienjeniş de mici reguli complicate, minutioase si uniforme, prin care nici cele mai originale 
minți, nici cele mai energice caractere, nu pot să pătrundă pentru a se ridica deasupra mulțimii. Voința omului 
nu este zdrobită, ci înmuiată, îndoită şi călăuzită; doar rareori sunt oamenii forțați de putere să acționeze, însă 
tot timpul vor fi opriți, ținuți în frâu. O asemenea putere nu distruge, dar previne existența; nu tiranizează, 
dar apasă, moleseste, stinge si prosteste un popor, până ce fiecare națiune se vede redusă la nimic altceva decât o 
turmă de animale timide şi harnice, cărora guvernul le este păstor. 


Ceea ce a prevazut in mod singular Tocqueville, in vremea lui, a fost caracterul regimului managerial 
moderat, ale carei prime seminte fusesera deja sädite in America. Mai degraba decat sa brutalizeze si sa 
terorizeze poporul întru conformare, aşa cum ar face un regim dur, această putere „temperată“ (si totuși 
„absolută“) va constata că-i vine mult mai uşor să-l sedeze, să-l seducă și să-i umple mintea cu 
propagandă. Dar rezultatul final dorit va fi același: o populaţie demoralizată şi programată să accepte 


managementul a tot ce există sub soare. 


Su 


Dar, cu cât puterea a avut mai mult succes în a menţine publicul într-o „copilărie perpetuă“, cu atât 
regimul — nefiind un părinte iubitor adevărat — a ajuns să-i vadă pe oameni doar cu pur dispreţ şi să-i 
trateze cu nepăsare totală. Nu toţi au înghiţit politicos galusca. Bună parte din copiii mai voluntari 
refuză în continuare sa fie cuminţi si nu încetează să se răscoale împotriva dascălilor lor. În ciuda 
multelor eforturi depuse, până acum demos-ul nu a fost securizat pentru democraţie. Ce-i de făcut? 
Folosirea forţei împotriva acestor bastioane devine neîndoios din ce în ce mai tentantă, alături de formele 
tot mai riguroase de programare si control. Schimbul câtorva trucuri, între tagma managerială si fratiorii 
mai duri şi mai cruzi, ar putea părea, așadar, o evoluţie din ce în ce mai necesară şi mai naturală pentru 
ordinea noastră managerială. 


* Aparatcik (annaparauk): funcţionar profesionist cu normă întreagă din birocraţia sovietică, 

adică aparatul („de stat“). Pentru că acești funcționari erau deseori transferați între posturi si domenii 
diferite de responsabilitate, fără niciun fel de pregătire practică efectivă în a face ceva anume, termenul 
aparatcik sau „agent al aparatului“ era în general singura descriere ce putea fi găsită pentru ocupaţia 
unei astfel de persoane. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5, partea 6 și partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 
china-partea-a-vii-a/). 


Traducere dupa https://theupheaval.substack.com/p/the-china-convergence 
(https://theupheaval.substack.com/p/the-china-convergence) 

„Partidul, guvernul, armata, societatea civilă, universitarii; la est, vest, sud, nord, şi în centru, Partidul conduce 
totul.“ — Xi Jinping, Secretarul General al Partidului Comunist Chinez 


Tehnocratia managerială are o mare problema: nu prea funcționează cum ar trebui. Construirea Turnului 
Babel nu poate fi niciodată dusă la bun sfârşit, pentru că nu totul poate fi complet controlat de 
inteligența omenească. Cu cât sistemul de control se face mai vast și mai cuprinzător, cu atât devine mai 
complex. Cu cât devine mai complex, cu atât devine mai exponential de dificil de controlat. Entropia şi 
disfunctionalitatea se strecoară inexorabil in sistem; încercarea de a rezolva o problemă nu face altceva 
decât să creeze apoi multiple probleme noi și neașteptate; turnul începe să se clatine. 


Fireşte, sistemul încearcă cu tot mai mult zel să acopere orice astfel de fisuri, adăugând noi straturi de 
management, care, desigur, nu fac altceva decât să sporească complexitatea și care, în timp, încep să 
rupă sistemul de realitate. Oamenii care trăiesc într-un astfel de sistem au prostul obicei de a observa, 
până la urmă, contradictia dintre ceea ce statul insistă să pretindă ca ar fi stabilitatea și faptul că ei simt 
turnul cum li se clatină sub picioare; cu timpul, decalajul fata de realitate ajută la crearea sentimentului 
pervers de absurditate comun vieții în astfel de regimuri. 


Proliferarea acestei absurditati (https://theupheaval.substack.com/p/the-reality-war) nu-i tulbură 
nicidecum pe cei din regimul managerial. Dar, în mod inevitabil, regimul începe să se confrunte cu o 
criză extinsă de legitimitate. Nu poate rezolva această criză, deoarece nu este ceva ce poate fi rezolvat 
prin aplicarea unui grad sporit de control managerial. Singura pretenţie de legitimitate a regimului este 
competenţa expertă specială în a genera neîntrerupt progresul, inclusiv un plus de eficiență materială şi 
de îndeplinire mai completă a dorințelor. Dar dorinţele sunt infinite, în timp ce managerialismul însuşi 
devine un inamic chiar şi al eficienţei. Singurul scop real al managerialismului și singura lui metodă 
constau în extinderea managementului, iar managementul în sine nu produce nimic, cu excepţia unei 
complexitati artificiale suplimentare. Ca urmare, la un moment dat, expansiunea birocrației manageriale 
depăşeşte orice câștig de eficiență organizatorică rezultat din aplicarea tehnicii manageriale. 


Dar regimul managerial nu este capabil decât de un singur răspuns la apariţia unei astfel de instabilitati: 
intetirea managerialismului, adică și mai mult control de sus în jos; mai multe niveluri de management; 
pretenţii mai insistente de cunoştinţe experte; mai multe eforturi pentru a scuti oamenii de „toată grija 


gândirii si de toate necazurile vieţii“; mai multă strädanie de a elimina ceea ce regimul percepe ca fiind 
rezistenţă la utopie. Acest lucru poate fi etichetat ca reformă progresistă şi modernizatoare. O reformă 
eficientă autentică — reducerea centralizării şi a managementului, relaxarea universalismului, 
transferarea şi delegarea controlului pentru a permite diferențierea locală şi adaptarea la realitate, 
precum si, în general, asumarea măcar a unui dram de smerenie — este bineînţeles o imposibilitate, 
deoarece aceasta ar însemna „să mergem înapoi“, să admitem că nu suntem infailibili și să acceptăm 
limitele managerialismului. 


Ceea nu înseamnă, însă, în niciun caz, că regimurile manageriale sunt incapabile de adaptări sofisticate 
pentru a suprima în mod eficient (chiar dacă temporar) instabilitatea, sau că asemenea regimuri ar avea 
inevitabil viata scurtă. A presupune că un anumit regim este slab sau pe punctul de a se prăbuși ar fi o 
greşeală; regimul managerial la scară largă este în mare parte un fenomen modern, iar până acum doar 
unul (URSS) s-a prăbuşit fără o intervenţie militară. Prin urmare, nu ştim cu adevărat cât timp poate 
rezista un sistem managerial deosebit de inteligent, chiar dacă ştim că nu va dura pe vecie. Ceea ce 
putem presupune este că orice regim va acţiona, în mod automat, ca să se apere pe sine şi să-şi apere 
interesele împotriva amenințărilor care se înmulțesc. Probabil că nu va ezita să evolueze si să adopte noi 
metode, pentru a face acest lucru, la fel cum a evoluat în mod repetat în trecut. Noi mijloace de 
represiune zilnică — sau ceea ce regimului Partidului Comunist Chinez îi place să numească „menţinerea 
stabilității“ — vor fi rapid găsite şi testate. 


Astăzi, acest imperativ al menţinerii stabilității conduce la o convergenţă rapidă si reciproc productivă 
între regimurile manageriale dure şi cele moderate ale lumii, cele dure, „pumn de fier“, devenind mai 
moderate (adică mai subtile și inteligente, nicidecum mai putin crude) şi cele moderate devenind mai 
dure (apelând mai mult la forță coercitivă si neîndurătoare). 


Revoluţia permanentă 


Primul pas spre stabilitate este să distrugi. Pentru regimul managerial, stabilitatea înseamnă, desigur, 
respectarea necondiționată de către public a autorităţii manageriale. Ceea ce blochează o astfel de putere 
managerială completă se compune, ca întotdeauna, din toate acele sfere de autoritate care ar putea 
concura cu regimul, adică orice instituţii stabile rămase încă în picioare, comunitățile, reţelele economice 
independente, religiile, normele, tradiţiile şi modurile de viata care fac posibilă si încurajează 
autoguvernarea — sau cel putin organizarea şi luarea deciziilor în afara „Borgului“, a organismului 
cibernetic managerial, şi independent de acesta. Aceste obstacole, aceste rămășițe recalcitrante ale vechii 
ordini, stau în calea schimbării, a consolidării, a reconstrucției, a progresului... deci trebuie să plece; 
trebuie spulberate! 


Această bătucire a oricărei surse de putere care se opune este un imperativ constant pentru orice regim 
managerial. După cum a explicat filozoful politic francez Bertrand de Jouvenel, în lucrarea sa atemporală 
despre ascensiunea statelor nationale manageriale, On Power: The Natural History of Its Growth („Despre 
putere — istoria naturală a creşterii sale“ — 1948), Puterea (regimul) constată că, prin însăşi natura sa, nu 
poate decât să caute să dărâme neîncetat toate mijloacele de separare și barierele din calea sa si să adune 
înăuntrul ei toate celelalte noduri și surse posibile de putere — sau să le distrugă. „Orice capacitate de 
comandă, alta decât a sa, acesta este lucrul care irită Puterea“, scria Jouvenel. În acelaşi timp, „toată 
energia [productivă umană], oriunde poate fi găsită, este cea care o hrăneşte“. Regimul „se vede obligat“ 
să spargă comunităţile deschise și independente, pentru a le consuma puterea, într-o „tendinţă la fel de 
naturală ca aceea care determină un urs în căutare de miere să spargă celulele stupului”. 


Statul 
managerial 
descopera 
comunitatea 
ta 
independenta 
infloritoare. 


(https://substackcdn.com/image/fetch/f_auto,g_auto:good,fl_progressive:steep/https%3A %2F %2Fsubstac 
k-post-media.s3.amazonaws.com%2F public%2Fimages%2F0cc5e085-ac84-43d5-9938- 
5celcfd77684_498x230.gif) 


Aceasta înseamnă că păstrarea conservatoare a vechilor obiceiuri, forme și structuri juridice este 
întotdeauna si în totalitate ostilă obiectivelor si naturii regimului managerial. Desi vorbeşte despre un 
viitor utopic fix şi fără cusur, regimul managerial avansează și creşte în putere nu prin ordine și 
conservare, ci prin bulversarea repetată a lucrurilor , ocazie cu care sparge o sumedenie de ouă, nu doar 
câteva. Ca să-l parafrazez pe Marx: clasa managerială fie este revoluționară, fie nu este nimic. Într-adevăr, 
regimul managerial subscrie în mod inerent la programul lui Hegel şi Mao de „revoluţie neîntreruptă“ 
sau „permanentă“. 


Revoluţia managerială nu a fost un eveniment singular care să fi avut loc o singură dată în istorie, ci este 
un proces care s-a întâmplat — şi se întâmplă si acum — în mod repetat şi în valuri relativ distincte. De 
fapt, în America aceste valuri par să reapară într-un ritm destul de regulat: aproximativ o dată la 20-25 
de ani sau aproximativ o dată pe generaţie. Epoca progresistă a lui Wilson din anii 1910 a fost urmată de 
epoca Noii Intelegeri (New Deal) a lui FDR si a mobilizării pentru Al Doilea Război Mondial, începând cu 
anii 1930, care a fost la rândul ei înlocuită de epoca Marii Societati/Drepturilor Civile din anii 1960. Apoi 
a venit epoca neoliberală Regan-Clinton, începând cu anii 1980, care — si mă tem că multor conservatori 
la va displăcea profund să audă acest lucru — a obținut un succes revoluționar strălucit, desi mai subtil, 
prin utilizarea privatizării pentru a destabiliza, economic şi social, şi a rupe comunităţile si instituțiile 
strâns legate si autoguvernate, în schimbul unei reduceri iluzorii a puterii manageriale a statului 
(produsă prin predarea acestei puteri corporațiilor manageriale). Fiecare dintre aceste perioade de 
revoluție a fost urmată de o perioadă iluzoriu „conservatoare“, mai liniștită, de consolidare, doar pentru 
ca revoluţia să explodeze din nou câteva decenii mai târziu. 


Ceea ce ne aduce la cel de-al cincilea si cel mai ambițios val de revoluție managerială, pe care îl trăim 


astăzi (https://theupheaval.substack.com/p/no-the-revolution-isnt-over) în anii 2010-2020: Marea Trezire 
Woke". 


„Wokeismul“ este o ideologie radicală/un cult religios radical care provine din marxism si caută sa 
stabilească raiul pe pământ (utopia „justiției sociale“ universale) prin eliberarea simultană si totală a 
tuturor celor care sunt ,oprimati”. Acest lucru urmează să fie realizat prin crearea unui Om Nou 

Woke (si fără gen), trezit în urma unui proces de reeducare la o nouă conștiință a Sales sale; prin 
confiscarea si redistribuirea ulterioară a întregii puteri de la grupurile „opresoare“; și prin eliminarea 
forţată sau inversarea tuturor ierarhiilor stabilite, a normelor morale şi a altor „constructuri sociale“ ale 
trecutului care pun orice limite asupra auto-creării infinite a identității şi a realității mai largi. Omul Nou 
Woke este absolut revoluționar, până în măduva oaselor. 


Căsătoria; are) loc! numai între, bărbat și femeie. 

La prima vedere, ar putea parea o alegere ciudata, ca toate institutiile establishmentului sa adopte si sa 
promoveze cu entuziasm si simultan aceasta ideologie revolutionara, asa cum au facut-o rapid dupa 
2016. Doar statul isi doreste ordine si control, nu revolutie, nu-i asa? Corporatiile isi doresc un mediu 
infloritor pentru capitalismul pietei libere, nu nemultumirile marxiste si violenta stradala, nu-i asa? 
Universitarii îşi doresc sa poată sta liniștiți în turnul lor de fildeş, căutând mai departe adevărul (haha 
(https://theupheaval.substack.com/p/the-change-merchants)), nu-i aşa? Elita, în general, doreşte în mod 
inerent să menţină starea de fapt existentă a guvernării sale, si nicidecum să susțină răsturnarea ei, nu-i 
asa? Fără îndoială, multi observatori ocazionali vor fi derutati de ideea unui regim revoluționar. 


Deși n-ar trebui să fie un chiar asa de mare mister. Wokeismul nu reprezintă nicio ameninţare pentru 
baza regimului managerial — dimpotrivă. În primul rand, este o extensie radicală, dar directa, a 
ideologiei manageriale moderate. El păstrează și avansează aceleași principii de bază (vi le mai 
amintiti?): scientismul, utopismul, meliorismul, liberationismul, hedonismul, cosmopolitismul si 
dematerializarea (la care am putea adăuga, fără îndoială, siguranţa, asa cum spuneam mai devreme). In 
al doilea rând, scopul său de a exemplifica în fapt o nouă conştiinţă victimologica si de a reconstrui 
natura umană este perfect în concordanţă cu obiectivele şi metodele statului terapeutic. 


Mai important decât orice altceva, wokeismul oferă regimului ocazia ideală de a îndeplini dialectica 
revoluționară. Ce este acesta? Fără a încerca să explicăm toate detaliile materialismului dialectic, să 
spunem doar că, la fel ca Hegel, Mao credea că Revoluţia nu trebuie să se termine niciodată, deoarece 
orice progres (spre Omul Nou socialist si spre comunism, dar mai ales spre mai multă putere) a fost 


rezultatul transformärii produse de lupta dintre fortele opuse din societate. Daca nu ar exista lupta, nu 
ar putea exista progres, deoarece tot progresul a fost produs prin același proces dialectic: unitate —> 
dezbinare — > unitate. 


Cu alte cuvinte, o ordine noua, mai fermă, este produsă prin haosul dezordinii; distrugi lucrurile ca sa le 
poţi înlocui cu altele pe care le-ai ales tu. Sau, așa cum a spus Mao într-o scrisoare adresată soţiei sale in 
1966, când a decis să înceapă enorm de distrugătoarea Revoluţie Culturală a Chinei (în principal pentru 
a-şi consolida propria putere personală, aflată în declin), metoda a constat în a stârni „mare dezordine 
sub cer“ cu scopul de a crea „o mare ordine sub cer”. Numai prin starea de urgenţă a haosului si a 
perturbărilor în masă, putea Mao să-şi aroge libertatea de a lua măsuri îndrăzneţe, de a face schimbări 
radicale, de a elimina rivalii, de a reordona loialitatile si de a prelua controlul asupra noilor centre de 
putere — în moduri care până atunci ar fi fost imposibile. (De unde si remarca pe care se spune ca ar fi 
rostit-o Mao la apogeul acelei nebunii sângeroase: „Totul sub cer este într-un haos total; situaţia este 
excelentă.) 


Această dialectică poate funcționa la orice nivel. Ca un exemplu pur ipotetic, să presupunem că ești un 
birocrat politic şi că vrei să preiei controlul asupra unui departament de poliție, astfel încât să te foloseşti 
de polițiști ca de nişte bătăuşi personali. În mod normal, ar fi un lucru destul de dificil de realizat, fiindcă 
publicul s-ar plânge, departamentul de poliție ca atare este o instituție consacrată, cu reguli clare, si deja 
plină de oameni experimentați, loiali unei ierarhii existente, si pe care îi uneşte inclusiv faptul că le 
displaci sau nu au încredere în tine, socotindu-te un mic psihopat. 


Dar există o cale: găsești un motiv pentru ca departamentului să i se taie din fonduri, forțând majoritatea 
acelor oameni dezagreabili să plece şi să-și găsească alt loc de muncă, în timpul acestei crize fiscale 
dificile; acum străzile sunt invadate de infractori şi totul este haos sub cer, așa că publicul indignat iti 
cere tie, ca politician cu putere de decizie, să finantezi poliția si să restaurezi legea și ordinea; binevoitor, 
tu accepti solicitarea — de fapt, tu, un campion al poporului, îi dublezi poliţiei bugetul, angajând bätäusii 
aleşi de tine și dându-le salarii generoase. Et voilă! Poliţia este din nou mai mare ca niciodată, dar acum 
loială ţie. Prin dezbinare, a apărut o nouă unitate. 


In linii mari, stabilirea unei ordini noi, mai centralizate şi mai stricte, este întregul scop al fiecărei 
revoluții. Tirania cu pumn de fier a unui Mao, a unui Stalin sau a unui Napoleon nu este un accident 
nefericit al unei revoluţii bine-intentionate care sa fi mers prost — este chiar ideea acelei revoluții. 


Scopul revoluţiei Woke nu este ,,deconstructia”, fărădelegea şi haosul social pentru totdeauna, ci 
reîntemeierea în forță a unei ordini noi și mult mai totalizante. Regimul managerial a intuit rapid că 
această ideologie, pe care a găsit-o azvarlita într-un colt mizerabil al mediului universitar (nici nu 
contează prea mult cine-i sunt părinţii), reprezenta un instrument ideal pentru a-şi distruge duşmanii si 
a-şi extinde puterea de control, asa că a preluat-o oportunist si a adoptat-o ca pe un ciocan cu care să 
zdrobească tot ce-i stă în cale. 


Wokeismul este îmbrățișat de regimul managerial — fără de care nu ar fi ajuns nicăieri —, pentru că face 
apel direct la interesul propriu al fiecărui sector managerial. Celor din intelighentia managerială, el le 
oferă domenii cu totul noi de politică publică, în care toată lumea trebuie să se bazeze pe cunoştinţele lor 
codificate şi pe competenţa lor specială. Celor din mass-media manageriale, el le oferă o misiune 
civilizatoare cu totul nouă, de a informa constant masele despre cât de înapoiate sunt şi de a le corecta la 
fiecare pas. Filantropiei manageriale, el îi oferă noi cruciade nesfârșite pentru a atenua opresiunile 
infinite. Corporatiilor manageriale, el le oferă noi frontiere ale eliberării hedoniste, cu obiceiuri noi pe 
care să le vândă în chip de nevoi ale consumatorilor („îngrijirea de afirmare a genului“ este foarte 
profitabilă!). 


Si, cel mai bun lucru pentru statul managerial, el face ca o parte mult supradimensionata a populatiei, cu 
fiecare nouă pretenţie expansiva la victimizare infantilă, să implore in mod constant statul tehnocrat si 
pe imputernicitii sai sa intervina pentru a impune ,,dreptatea” si a gestiona urgenta dreptului lor 
individual la „siguranţă“ in orice situaţie, în fiecare sferă a vieţii si în fiecare interacțiune umană. De la 
locul de muncă, la relațiile romantice și de familie, până la starea lor emoţională şi fiecare cuvânt pe care 
îl aud rostit sau citit pe internet. 


Apoi sunt categoriile negre (https://en.wikipedia.org/wiki/Five Black Categories), burghezia 
reacționară, fasciștii clasei muncitoare si mijlocii, care acum pot fi etichetati si ca suprematisti albi si orice 
alt fel de „fobi“, dupa care să fie bătuţi, pe bună dreptate, si chinuiti si izolaţi, supravegheați si 
deposedati încă o dată, pentru bigotismul si ura lor deplorabilă. O, cât de strasnic revigorată a fost 
vechea și obosita luptă de clasă, pentru a oferi asemenea noi delicii morale! 


Regimul consideră că ideologia woke îi oferă o nouă sursă convenabilă de legitimitate, într-un moment 
în care această legitimitate a fost ameninţată: acum, fiecare sector al regimului este necesar pentru a 
asigura „echitatea“ (egalitatea rezultatelor) între indivizi în toate privintele (justiţie socială) si pentru a-i 
proteja de rău (opoziţia în faţa justiţiei sociale, adică a regimului). 


Mai mult, acest lucru justifică din punct de vedere moral abandonarea completă a neutralității 
instituționale oficiale în raport cu opoziţia politică fata de regimul existent şi în raport cu drepturile 
politice ale opozanților, pe care filozofia liberalismului, acum înlocuită, le impunea ca necesare măcar în 
aparenţă. Da, acest lucru înfurie opoziţia, dar opoziția este slabă şi timidă, iar acțiunile sale pot fi 
întotdeauna răstălmăcite pentru a se potrivi naraţiunii alese și folosite pentru a o izola și mai mult. 
Combinate cu oportunitatea de a-şi avansa impulsul revoluționar fundamental, aceste avantaje au făcut 
din wokeism probabil cea mai utilă evoluţie conceptuală adoptată vreodată de managerialismul 
occidental. 


Iar structura noii unități pe care managerialismul woke intenționează să o stabilească, dacă va avea 
succes în această fază a revoluţiei, este destul de clară. Contururile sale sunt evidente, de exemplu, în 
propunerea (https://www.politico.com/interactives/2019/how-to-fix-politics-in-america/inequality/pass- 
an-anti-racist-constitutional-amendment/) unuia dintre cei mai celebri teoreticieni woke din America, 
Ibram X. Kendi, pentru trecerea „unui amendament constituțional anti-rasist“, care să declare 
neconstitutionale „inechitatea rasială“ și „ideile rasiste ale oficialilor publici“, si „să înființeze şi să 
finanţeze permanent [un] Departament al Antirasismului (DOA) format din experţi instruiți oficial în 
rasism și fără numiri politice“. Acest DOA ar fi „responsabil pentru verificarea prealabilă a tuturor 
politicilor publice locale, de stat și federale, pentru a se asigura că nu vor produce inechitate rasială; 
pentru monitorizarea acestor politici; pentru investigarea politicilor rasiste private atunci când 
inechitatea rasială iese la suprafață şi monitorizarea oficialilor publici pentru exprimarea ideilor rasiste. 
DOA ar fi împuternicit cu instrumente disciplinare pe care să le exercite asupra factorilor de decizie 
politică si a oficialilor publici, precum si împotriva lor, dacă nu își schimbă de bunăvoie politica si ideile 
rasiste. Cu alte cuvinte: o nouă ordine de control managerial total, care ne supraveghează până și cele 
mai intime treburi si cele mai private gânduri neconforme cu linia oficială, aflată în grija unei 
suprastructuri permanente de „experţi instruiți formal“, care nu au fost aleşi democratic si nu pot fi trasi 
la răspundere. 


Ar merge vreun guvern occidental atât de departe? Bineînţeles că guvernanţii o vor face, dacă pot, 
pentru că ursului îi lasă gura apă după mierea aceea atât de dulce! De fapt, având în vedere că 
wokeismul s-a răspândit rapid dincolo de America, alte regimuri manageriale din Occident, cum ar fi 
Irlanda (https://www.persuasion.community/p/guilty-until-proven-innocent-in-ireland) (si întreaga UE), 
(https://www.nakedcapitalism.com/2023/07/the-european-unions-global-mass-censorship-regime-will- 


soon-be-fully-operationalthe-natu.html)se grăbesc deja s-o ia înaintea Statelor Unite, începând sa 

transpuna în lege niște planuri tot atât de cuprinzătoare. Ceea ce n-ar trebui să ne surprindă; pur si 
simplu acesta este telosul managerialismului — chiar și al celui moderat, liberal. Ca si de Tocqueville, de 
Jouvenel a prevăzut direcția în care se îndrepta viata sub managerialism: 


Unde duce totul, acest război nesfârşit purtat de Putere împotriva celorlalte autorități pe care societatea le 
regurgitează? Oare fălcile marelui boa constrictor al energiilor umane vor înceta vreodată să se închidă peste 
toți cei care, la rândul lor, folosesc aceste energii în propriul interes? Unde se va termina? Cum se va termina? 
Cu distrugerea tuturor celorlalte tipuri de stăpânire, în beneficiul unuia singur — statul stăpânitor. Cu 
libertatea absolută a fiecărui om fata de orice familie si autoritate socială, o libertate al cărei pret este supunerea 
completă în fata statului. Cu deplina egalitate între ei a tuturor cetățenilor, egalitate pe care ei o vor plăti prin 
injosirea lor egală în fata puterii stăpânului lor absolut — statul. Cu dispariția oricărei constrângeri care nu 
emană de la stat si cu negarea oricărei preeminente care nu este aprobată de stat. Într-un cuvânt, se termină cu 
atomizarea societății şi cu ruperea oricărei legături private care leagă omul de alt om, a căror singură legătură 
este acum robia lor comună fata de stat. Extremele individualismului şi socialismului se întâlnesc: acesta a fost 


cursul lor predestinat. 


Deşi stăpânul maselor noastre atomizate nu se va dovedi a fi pe deplin recunoscut doar ca „statul“, 
avertismentul lui de Jouvenel rămâne totuși valabil: punctul final al foamei revoluţionare a 


managerialismului pentru control total este în mod necesar totalitar — totul în interiorul regimului, nimic 


în afara regimului, nimic împotriva regimului. 


Va urma. Pentru părțile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5, partea 6, partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 
china-partea-a-vii-a/) si partea 8 (https://reactionarii.home.blog/2023/10/02/infantilizarea-si-sfarsitul- 
autoguvernarii-convergenta-cu-china-partea-a-viii-a/#more-3655). 


Traducere dupa https://theupheaval.substack.com/p/the-china-convergence 
(https://theupheaval.substack.com/p/the-china-convergence) 

